url: =Sapi tungtuang Numei ~ MUC\nSapi tungtuang Numei\nAdmin 8:19:00 AM Articles, Religion Articles\nRom 13: 11-12\nTuhun pen bang hun hita ahi hiam, ci-in theita na hih manun tu-a bangin na gamtat ding uh ahi hi. Tu-in note in khua phawkin na khan'lawh ding uh hun hita hi. Bang hang hiam cih leh Jesuh Khrih i up cil lai hun sangin tu-in Pasian in leitung haksatna panin eite hong hotkhiat ding hun hong naizaw hi.\nAhun hong nai ta ahiman in ih mutna pan in khanlawh hunta hi. Nitawpni naita a ei upna sangin zong naizaw ta hi. Zan bei dekta a, sun nai ta hi. Atawntung in kiging den un.\nA beina leitung beina ih cih pen lai siangtho ah Mangmuhna lo a kicing zaw omlo hi. Hibu sungah akhial leh akhial lo namnih kilim gen mahmah hi. Tua namnih pen Numei maan leh ahoihlo numei cih ih gen ding hi.\nMang 12 sungah numei in naupai a tua numei in Jesu nungzui pawlpi hi-in thukham 10 leh Zeisu Tetti panna a neite hi. Mangmuhna sungah Numei agenpen pawlpi hi a, kammal te in khiatna nei hi. Huih acihciangin gal agen nuam hi a, tuipi acih ciangin mitamna “mitampite” agen nuam ahi hi. Tua numei in thukham 10 zui-in Zeisu teti panna alente ci hi. Amanglai-in the testimony of Jesus acihpen banghiam ih cihciangin Mang 19:10 for the testimony of Jesus is the spirit of prophecy ci hi. Spirit of Prophecy Kamsanna hi a Pasian in amite ahopih ciangin akamsangte zangin hilhkholhna na gen hi. Kamsangnu Ellen G. White tungtawn in hilhkholhna laibute 5 te pen (Spirit of Prophecy) The Great Controversy(Ki Dona Lianpi), Desire of Ages, Acts of Apostle, Prophets and Kings, Patriachs and Prophets cihbangteng na hi. Tua nupi pen in alu ah Aksi 12 khu a tua in nungzui 12 agenna ahi hi. Tua pawlpi pen kamsangte, nungzui 12 te phuhsa hiding hi cihna hi. Atom in genleng Sunday tanglo limlim ding hi banghang kamsangte leh nungzui 12 te Sabbath zui vive na hi uh hi.\nMang 17 sungah anumei dangkhat om leuleu hi. Sapi in a si zahdong dingin liam hi ci hi. Feb 10, 1798 General of Napoleon, Berthire in Pope Rome ah man in French thongah koih a amai kumteh si hi. Tua ahihman in Papacy in a vang neihna bei a makai neilo in om hi.\n1800 ciangin Pope kitel thak hi. 1929 vatican pen Pope tungah kipia kik hi. Tua ahihman in aliamma cihciangin nungta lai cihna hi a sikhin lo beimanglo uh in suak kik cihna hi. Mang 16:13 Three Unclean spirits cih om a tuate in\n1) Dawi in Pagan Rome zang\n2) Dawi in Catholic Rome te zangin athumna pen ahih leh\n3) Protestant America ahi hi.\nBiakna suahtak nadingin England pan in tai khia uh hi a Biakna ki ukna nuai ah deihbangin nuamtak in Pasian biakding a deih gam hiding cih hi. Tua mah bangin amigi mel tuu-no ci-in na gen hi. Tua in Kii nih nei ci hi, tua in Political suahtakna leh Biakna suahtakna agen ahi hi. Migi cihciangin suahtakna om deihbang zui hang Paulo om hithiat cihna hi a, mikhempeuhte US ah a ut-ut uh bia in om uh hi, pawlkhatte’n Buddha, Hindu, Islam leh biakna neilo zong tampi om hi ahizong kuamah kinawngkai sak theilo utut bia thei hi hih USA ah.\nAlamdang khatah USA pan apiangkhat om leh gamdang mukhempeuhte in ama hihdandan in ciing/zui uh hi. Tuapen in USA vangliatna alak ahi hi.\nTua mahbangin Political lam zong suahtakna deihdeih gen theihna om hi. Ahizongin tuagampan in force tawh Sunday zangin ong sawl ding ci sese hi. Ngaihsun pakleng sanhak hi ahizongin piangding hi. RC muhdahna biakna suahtaknop man a gamthak ahi galzong dolo a angah uh gamthak USA hi na pi-in RC pen lamdangsa in President akici khempeuh House of speaker te in Pope tawh kizopna nasia mahmah banah RC maanlohna agelh pawlpi Lutheran pawlpi pen RC tawh khut kilen ta hi.\nRC maanlohna Theses 95 laipi kawmtung asuan na Nasimnop leh alink\nAdangdang Sunday zangte e leltak ciding hi. Pope in agenngei khat Sunday zangkhempeuh kata hi ci hi banghanghiam cihleh Sunday tawlngakna pen kei Power leh Authoriy tawh kabawl uh hi ci hi.\nRC tawh kigawm theihna ding\n1. 1960 teh Ecumenism cihna nei in tua in One World church nei uh hi.\n2. 1968 cianigin Methodism leh United Brethren kigawm in United Methodist church ong piang hi.\n3. Oct 6, 1997 ciangin Evangelical Lutheran, United church of Christ, Presbyterian USA te kigawm in thukimna nei uh hi.\n4. Azingciang Oct 7 ciangin Evangelicals(Conservative Christian) leh Roman Catholics te New York ah kimu in Upna vai kikupna nei uh hi.\n5. Aug 10, 1998 Conservative Christian te leh RC kizom in Christian mission for Third Millenium ci uh hi.\n6. Billy Graham bang Catholics tawh nasem khawm a hi hi.\n7. Oct 16, 1978 Pope John Pau II leitung khempeuh ah zin kawikawi in Christian tetawh kipawlna kilemna bawl kawikawi in pai hi.\n8. 1054 in Rome ah pawl kikhen in West leh East kikhen a West te pen Rome catholic leh ataikhia te pen Orthodox ong hi uh hi. Russian Orthodox, Romanian Orthodox…\n9. 1987 ciangin St Peter’s Basilica ah kimu in khut kilen in Pope in brother in Christ ci-in sam hi.\n10. Moody Magazine, Nov 1993, Catholic leh protestant kilem ta a, nasem khawm theita hihangin ci-in kigelh hi.\n11. Mang 13:3 mikhempeuh in Sapi lamdang sa in anung zui ngeingai uh hi..\n12. Billy Graham (Jan/Feb 1980) Saturday evening post ah John Paul II pen biakna makai lian penpen pa ci in gen hi.\n13. Sri Chinmoy Hindu makai pipa tawh zong kilawmta in upna te a kibang hihangin Unau khat hihang hang ci uh hi. Tua banah Pope I lawm taktak hi ci in kigen hi.\n14. Buddha makai Dali Lam tawh kimu in tua pa in na singlamteh uh pen Buddha limtawh laihleng adangteng kibang thei lel ding hihang ci in gen hi.\n15. 1993 ciangin Africa ah Muslim te tawh kimu a upna khat hihang cimah siksan ki mu uh hi.\n16. 1986 the Assi Italy ah Biakna khempeuh kimuhna nei uh a makai pi 130 kihel in Pope tawh ki mu uh hi.\nHiteng ih etteh RC pen biakna dangdangte nakpi takin nazahtak in athuzui dingin ready mahmah cihna hi. Tua ahihman in genkholhnate atangtung ding hi a en bangciang thei-in kigingkhol theiding ih hiam cih ih kisilhtel ding thupi hi.


timestamp: atn

url: =GZI matpiakna tawh kisai ~ Stephen Mang :: ZOMI DAILY\nposted on 9 July 2015 at 6:30 am Lomkholna: News, StephenMang, Zomi\nDear All, GZI matpiakna tawh kisai kei hong kidong ahihloh hangin ka veina leh lawm Dalkhek leh kktombing dotna tawh kisai Siate, lawmte online manlo zong hikha ding uh ahih manin leh thupi zong sa kahih manin ken hong dawng hi ing.\nSia Lalpu la ‘Taang Lungtup’ pen vocal test (audition) in zang uh a, tua ni-in kuamah a kia omlo hi. Mungpi’n a laploh hang Judge ten a phal nak uh leh kingah lua hi. Tu laitak Zomi Idol India 2015 Top 3 ngah nu Tracy pen Aizawl ah ‘Mizoram Idol’ kidemna ah va kihel a, a ma title tawh Audition sa saklo uh a level 1 kahto sak lel uh hi. Ka cih nopna ah judge te thu hilua hi cih a gennuam ka hi hi.\nA ni 2na le 3nate dawng 2 tuak sa uh a, avekpi dawng 4 tawh marks pia uh hi. Slow 2 leh Rock 2 cih dan hi. Tua dawng 4 te lakpan khat peuhmah la thak – akikhum nailo hi ding cih hi a, ladang te zong own-tune hiding copy kihel lo ding cih hi. Late amau deihteel vive hi a, a genre ding bel kipia hi, Taang lungtup cihloh siah. Mungpi’n a ma phuah vive sa pah ahih manin a lawm dangte sangin a tungtuan zawkna khat hi pah hi.\nEi muntek ah Idol i teel ding lai in suakta takin la khum khin/khinlo a ut khempeuh in dem thei ci-in kong taangko uh a, tua panin hiteng top 12 hong kiteelkhia ahi hi. Centre tuamtuam panin teel dan bel kibanglo hi. Amunmun ah hoih pen in teh a cih dandan uh tawh hong teelkhia uh hi.\nTutung a online vote pen (People’s Choice) hi ding hi cih bel hong pulak pah uh ahi hi. Tu a marks piakzia a category khendan uh muhsak kengin ahih hangin a huampi in a lamdang lua omlo ding hi. Gtn.\n‘Diction’ – lamal lawh a siang setset hiam, a hi nemnum hiam… ‘Tone color’ – a awsuah bang ci, siik gin sawsaw maw, neem hiauhiau maw, khauh vanvan maw, ahibangbang in zaknop maw/lo… ‘Pitch’ – a sang a niam a zo khawm hiam, a sang bek awng zo in a niam zo vetlo cihte pawl…\n‘Rhythm/ beating/ timing’ a zo hiam, peuh a nung delh dangdang bek mawk hiam (or) a makhelh, a matai phangphang hiam… ‘Dynamic’ – a san ciangin a aw ngaih valval napi’n a niam nate ah a aw kizalo in a om hiam cihte pawl… ‘Performance/expression’ – a lamal leh a gamtat luheek a kituak hiam, kahtaam lawhna la sa kawm in maitai hiauhuai cihte pawl…\n‘Artistic/creativity/attraction’ – a lasakna tawh mipi a zo hiam, judge te a zo hiam, musicians-te a zo hiam, mi khat peuh lasakdan, aw bawldan copy maw, a ma’ a ngiat a hoihpen ding a hong puah maw, cihte pawl… ‘mood’ a lasak thu sungah a om hiam, kidem cih lungsim tawh sabek a hiam, suakta/suaktalo, a nuntakna tawh sakhia takpi hiam cihte pawl… hiteng khempeuh thupi vek hi. Gtn. Diction 10% cih danin kikhen diudeu hi a marks vekpi gawm tam a ngah penpen a Khatna kipia hi.\nAhih leh mikhatin banghang in title a tuamin ngah thei hiam? Ngah thei mah ding hi, ama siam tungtuanna panin ngah thei hi. Etsakna in ‘Best Performance Award’ a ngah pen performance a hoih mahmah hang a dang ah a thaneem na om hi kha ding hi. Lamal khial maw, bang maw khat???\nKei muhna ah mi hizah in comments kipia suk zihziah ahih teh GZI lawhcinna khat hi ci’n ka ngaihsun hi. American Idol khawng ah Judges ten final decision bawl lo uh a, ahih hangin ei a dingin tu a dan mah hoih pen hi i ci hi. Lungdam ei, kong dawng kha tam maw! Stephen Mang\nPrevious: Zomi leh Pilna ~ Pau Do Lian\nNext: Tulaai Leitung Thuthang Tuamtuam Updates July 8, 2015\nSia Mang tung ah lung dam ing. Ni dang ciang idol ih tel kik ciang in akhat na angah na hang pen adang te sang la siam zaw hi ven, asak siam pen hi ven,ih cih theih ziau ding thu pi sa ing.guitar. siam,drum siam ,laphuah siam ,baw lung siam hi ven ih cih sang .kei hoih sak pong hi.\nLungdam ei thuthak ki za jel


url: =GATHUK TAWH KIHUAN AAN NETE CIDAM THA HAT MAHMAH. Dr. Sian Za Kham M.B., B.S., D.A., M.A. - Laibu Saal\nHome > Thuluui/Articles > GATHUK TAWH KIHUAN AAN NETE CIDAM THA HAT MAHMAH. Dr. Sian Za Kham M.B., B.S., D.A., M.A.\nGATHUK TAWH KIHUAN AAN NETE CIDAM THA HAT MAHMAH. Dr. Sian Za Kham M.B., B.S., D.A., M.A.\nGATHUK TAWH KIHUAN AAN NETE CIDAM THA HAT MAHMAH\nDr. Sian Za Kham M.B., B.S., D.A., M.A.\nPhoto Credit : Ning S Mang (Facebook).\nGataam thuk tawh kizom in article at mun lua kahih manin, khat vei, Yangon ka inn sungah kei guak ka om laitakin, innkong ong kikiu a, ka hon leh, eimi pasal thum ong dak a, "Na min kua,?" ong ci uh hi. "Sian Za Kham" ka cih leh, "Tua gataam thu at at pa maw," ong cii, "Hee." ci-in ka kiho masakna uh ong suak hi. Kum 2010, January kha sungin THUPHA PUAK sungah, "GATAAM THUK TAWH KIHUAN AN, A NETE CIDAM LE THATANG HAT THUAH UH HI," cih thulu tawh GATHUK hoihna ka gelh khin hi. Tua ma in zong gelh ngei zelzel ing. Tutung a pen, ka mel theih mi pawlkhat in, GATAAM THUK HOIHNA thu ong gelh in, cin ong gen zelzel uh a, kong suak kik sak hi.\nGATAAM IH CIH BANG HIAM? Be a gap gol mahmah tong tan a pha phial, a tang khutmee cia a pha, a kang, be nam khat hi. Mangkang ten SULPHUR BEAN, cii (KAAT BE), Kawl ten AUNGLAUH ci hi. Hih gataam pen, leitung buppi ah i ZOGAM lo ngal ah om ken teh cin um ing. Cambodia gamah kum khat val ka va om kha a, GATAAM cih bang be nam om vet lo hi. Gam dang mun tuamtuamah zong hih be nam om het lo hih tuak hi. Ih Zogam pen Kawlgam in suahtakna i ngah manin Mangkang ten, "Chin Special Division" ong cih pen kituak gige hi. Tu dong mah i Zogam pen na khempeuh ah tuam vilvel in om hi cileng kikhial lo kha ding hi. Banghang hiam cih leh Kawlgam mun tuamtuam te ah Gataam ne kua mah om lo hi. Midang te tawh i kibat lohna khatah, Ngeisok pak (Rhododendron) zong Kawlgam sung koi mahah om lo, ei Zogam bek ah om hi cin, kigen hi. Gataam pen ei Zogam ta dinga Pasian in ong piak hinteh cileng kikhial lo phial ding hi. Zogam ngallak ah Gaciim ci-in, Ga bekbek ciing leng nak gah mahmah hi. Kawlgam ah zong tuh leng a gui hoih mahmah na pi gah het lo mawk hi. Tua ahih manin hih Gataam pen limtak a, i ciin ding leh i khangnote in a nek theih nadingun limtakin han thawn huai sa ing.\nGATAAM NE TE CIDAM THA HAT A HIHNA TANG THU\nKum 1914 - 1918 sung Mangkangte le Germany te gal kido uh a Leitung Galpi khatna piang hi. Labour Corps kici Mangkang galkapte huh dingin Mangkang kumpi ten Kamhau Ukpipa Pu Hau Cin Khup kiangah a nget ciangin Tedim mi tangval sinsen tul khat pia hi. Tuate pen Piantit Pai Te cin kiciamteh hi. Tedim khua panin May 27, 1917 nin ding khia uh a, Piantit (France) gam va tung uh hi. 1918 , August kha sungin ong tung kik uh hi.\nGATAAM pen thuk sak kei leng thahatna le cidamna pia lo hi. Tham lo be dangte bangin a hawng kheh khia in, huan in ne lehang kigui-in, kisi thei lai ding hi. A tua cih loh nadingin, a hawng pi kheh khit teh, belpi khat sungah, a min dipdep dong kihuan hi. Tuikuang laizang kivut khat sungah kisung, tui a dim nih, nisim in a tui khit khia, nipi kal khat bang a tawm penin diah ding. Tua ahih kei leh lui luang khat ah, ga siat nang to kuak, ga minsa sung, nahpaa khuh, suang tawh a tung siin, nipi khat khit teh la khia, a hawng tool, tui siang tawh sop, phelpi khat ah sung, tui nih lo, a tawm pen ni thum khit teh tui nih, mei gei ah koih in limtak sin cip. A hunhunin a thuk nai hiam, cih ciam zel ding, a thuk teh vaimim, tang, kawlkai tong buhtang cih bang khat peuh tawh kihuan khawm thei hi.\nHih siavuan lian pa khut nuai-ah kum 1962 November 26 ni pan kipan C.A.S (Civil Assistant Surgeon) ka sem kha a, tua hun lai in, Falam pen District Headquarters hi a, Tedim le Khaka pan T.M.O (Township Medical Officer) te a hunhunin ko kiangah meeting ong pai zel uh hi. I Zogam ah annek tui dawn, cidam nang tawh kizui a zat theih ding thute zong kakikum uh hi. Tua lai-ah Dr. R. Ni Khawi in, Tedim te GATAAM THUK nek tawh kizomin lunglawp takin ong gen khia a, Rangoon Central Research a, a puakna thu zong ong lim gen thei mahmah hi. A man a genna-ah, "Tedim mite, nidang hun lai a, ka sang kahpihte a kipan, kei muhna-ah a tha uh hoih, gol, cidam uh hi. Phalam, Khaka le a dangte pen in Tedim ta bangin GATAAM thuk sak lo uh a, a hawng a tol khit uh teh, a keu in beem sungah koihin, pawi bawl khawng teh ULSUL tawh huanin, a hul in ne uh hi. Tua ahih manin, a tha uh gol lo, mel zong hoih lo ci-in Dr. R. Ni Khawi in gen hi.\nGa tui thuk pen nau nawi pia nupite bangin a nawi a gau kei leh limtakin tangcim tawh ahi zongin, buhcim tawh ahi zongin, huanin ne leh a nawi gau-in naungek in zong gai zo lo phial hi ci-in ong gen mi om ngei hi. Khualzin a tawl mahmah mi khat in zong GA TUI THUK le kawltu tui helin sial dawn leng i thahat pah lian cin ong gen mi om hi. Tu hunin khangno ten buhsih bek an-in ngaihsun kha uh hi. Buh sih sungah vitamin tawm cik khat bek om hi. Meh lim lopi tawh buhsih i nek sangin, vaimim le gatam thuk limtak ne leng, cidam thahat zaw ding hi hang.\nTu hun ciangin GATAAM ciin ding kua man awlmawh nawn lo-in sum ngah nading ngimna tawh beeng ciin ding bekbek kihanciam hi. Tua pen Pasian deihna tawh kilehbulh hi. Mai lam hunah GATAAM ciin ding nakpi-in kihanthawt ding thupi hi. Tu laitak linlianin Tedim khuapi sungah GATAAM bung khat in Ks. 3000/- (Kyats tul thum) man ta hi. Ga lei limtak zuan lehang sum muhna hoih ngel khat hi ding hi. A topna-ah, IH KI VAI KHAK NOP IN GATAAM THUK NE, GA LEI ZUAN DING CIH THU HI. Hanciam ciat ni.\nThupha Puak Sept. 2012\nEBC - Myanmar Laihawm\nCidamna Taangthu Thuluui/Articles\nItem Reviewed: GATHUK TAWH KIHUAN AAN NETE CIDAM THA HAT MAHMAH. Dr. Sian Za Kham M.B., B.S., D.A., M.A. Description: Rating: 5 Reviewed By: Cinpu Zomi


url: =Lengtong Pauno leh Lengtong te thu ~ Sia Do Khup :: ZOMI DAILY\nposted on 10 January 2021 at 12:50 pm Lomkholna: Article, Dokhup, LengtongPauno\nTuzingin Lengtong Pauno in hong nusia cih i za a i dah mahmah ciat hi. Amah pen lasiam bek hiloin lakam tawh laphuah siam khat hi a, ka zahtak mahmah khat ahi hi. Amah i theihna pen LIA LEH TANGTE’ “LENGTONG” lakhuite pan ahi hi.\nLENGTONG MUSIC GROUP HONG PIANNA\nLengtong cih min pen Zomi ten nih kinei a, khat pen i tangthu sunga a mel hoih mahmah “Leng Tong Hoih” nungaknu hi a, a khat pen “Lengtongpak” kici daitung khawng a zam pak hoih namkhat ahi hi.\n1977 kimin Pasian mizat Rev. Hau Lian Kham tungtawnin khangno tampitak kikhel uh hi. Tua sung pan Tg. Sua Mang, Tg. Zam Thang (Rev. Zam Thang, Grace AG, Yangon) Tg. Lam Cinte unau leh khangno pawlkhat biakinn ah la sin music sinin om den pah uh a, Tedim khangno music siam masate ahi pah uh hi.\n1978 kim panin Tg. Sua Mang in Bass tumin ama naute Tg. Pau Thawn in Drum, Tg. Go Hau in Lead tumin amau unau in LENGTONGHOIH music group phuan masa uh a, Tg. Tuangpu in Rhythm tum zel hi.\nTEDIM AH DRUM A OM THEIHNA THU\nTedim ah AG pawlpi in music tawh Pasian phatna zang masa pen uh a, Tedim khangno tampi-in music siam lawh uh hi. Sia Lianbawi (Rev.Gin Za Lian, Agape) leh Tg. Sua Mang Drum lei dingin Aizawl paito uh a, Tedim ah Drum om masa pen suak hi.\nTua khit ciangin Tg. Suamang, Tg. Pau Mung leh Tg. Lianpute Lamka paitoin New Lamka a, Sia Mangtate Drum hong puasuk uh a, Lengtong music groupte drum hong suak hi.\n1980 kum Sia Lianbawi vaihawmna tawh AG pawlpi in Grand Pianno khat Ks.10,000 tawh lei uh a, Tedim ah pianno om masa hipah hi.\nTEDIM KHUAPI AH STAGE SHOW KIBAWL\nTedim khuapi sungah ni thupi a kiciamteh nite ciangin stage show (concert) bawl zel uh hi. Tua hun lai a Lengtonghoih ah lasa masate;\n1. Tg. Sua Mang\n2. Tg. Lengtong Kam Khen\n3. Tg. Lengtong Go Lian\n4. Tg. Cia Khai\n5. Tg. Paupi (Si)\n6. Tg. Khaipi (Pum Za Khai) (USA)\n7. Tg. Eng Khual (Pyidawtha)\n8. Tg. Kai Za Tuang (Si)\n1. Lia Luan San (Suamang’ zi) (Si)\n2. Lia Zam Cing\n3. Lia Sawsuai\n4. Lia Thianpui\n5. Lia Dimtoih (Lamsiam,Tedim)\n6. Lia Cing Hau (Lamsiam, USA)\n7. Bo Sing Za Nang (Lam’ hilh)\n8. Pa Van Kim (Thu leh la vaihawm)\nLENGTONGHOIH PAN LENGTONG KICIHNA THU\nTedim ah pawi bawl ding ciangin kumpi phalna nget kul a, Kawllai zat kul hi. Tua lai a Tedim press ten Kawllai “Hoih” cih khetna laimal neilo uh ahih manin “LENGTONG” cih min tawh phalna ngen uh a, tua panin “LENGTONG” a kici suak ahi hi.\nLENGTONG SERIES TE HONG PIANNA THU\nZomi leh Zogam zong vei mahmah Tg. Sua Mang in amau music group min tawh series khat bawlkhiat zawh nading hanciam den hi. 1981 kum ciangin tua lunggulhna a tangtun nadingin Pu Pum Kap (Lasiam Zamnu’ Pa) in gam leh minam a veina tawh a sum a paai bei teng na sik ahih manin LENGTONG SERIES a banbanin hong piang toto hi. Tua LENGTONG khui sungah lasa dingin Tg. Suamang in tuni a hong nusia i it mahmah Tg. Pauno na zawn ahih manin LENGTONG PAUNO ci-in i theih masakna hong suak hi. (*Lengtong khui a lasate music tumte pen a khui tungah om khin ahih manin gelh nawn lo*)\nLENGTONG PAUNO LEH LAKAM\nLengtong pauno pen lasak siam bek hiloin laphuah zong siam mahmah a, numei naupang theih dingin lapau tawh la dawng tampi a phuah mah bangin Zomite ngeina kep nadingin lakam ngiat tawh a phuah zong dawng tampitak om hi.\nLa pau i cih dingin a khiatna ngaihsut kul loin a kitel pahpah ding a kiphuak namte hi a, ahi zongin pau zat tangpi i tualpau kammalte bel hisam lo hi. La dingin a kilawm kammal zatzia deuh om a, tua dan a zang siamte’ laphuahte ngaih deuh se hi. Tua pen lapau kici hi.\nLakam i cih bel a khiatna a ngaihsut kulte ahi hi. A gentehna in i pianna Nu leh Pa i gen nop leh Tun leh Zua cih kul hi. Khangluite in Lamal pen lakam tawh a phuah bek uh hi loin a la ii thupaipi pen la thusim tawh phuak sawnsawn uh hi. A it a ngaih khat uh a gen nuam hi napi-in ni, kha, aksi, vasa, singkungte tawh genteh hamtang uh hi. A laphuah pawlkhatte uh pahtakna phatna tawh a kibat hangin a khiatna taktak i tel ciangin kiko gawpna nahi gige hi. Tuate pen La el, ci uh a, ki-elna, lungkimlohna late ahi hi. Khanglui lapite ah lakam lim zat phadiak uh a, gal la, sa la cihte pawlkhat ah lapau zong zang pha mahmah leuleu uh hi.\nLAPAU SANGIN LAKAM IN HONG BUNZAW HI\nKha Siangtho neilote in Kha Siangtho thupina a theih se loh mah bangin lakam theilote in lakam manphatna thei theilo uh hi. A thu kibang veve pen lapau tawh kiphuak late sangin lakam tawh kiphuakte in lakam thei lakam neite lungsim tawng dengzaw bunzaw thamtham hi.\nLAKAM SUNGAH LAKHA OM HI\nZomite adingin Pasian in i pu i pate tung pan gamh-in i luah suksuk ding a hong piak ahih mah bangin lakam sungah a nungta la ii kha khat om hi. Tua pen lakam siam mahmahte bekin a theihtheih a thuak (feel) theih uh thu ahi hi. Tulai khangnote in tua lakamte siam nawn lo ihih manin i Zolapite leh lakam tawh a kiphuak late ii limna leh a thuthuk zia a thei zo nawn lo ihi mawk hi.\nNa sungah zu a om kei leh zu kikham theilo a, na sungah Kha Siangtho a om kei leh Kha Siangtho limna kithei theilo hi, cih tawh genteh leng kitel pen ding hi. Na sungah lakam a om kei leh lakam limna na thei zo kei ding hi.\nA MINTHANG VANGVANG MI MASATE\nLa tawh kisai-in mi masate minthang vangvang deuh se uh hi. Lengtong, Sihna kigo zo, Agape cih lakhui a lasate minthang vangvang diak se uh a, amaute in Pasian leh Zogam it theihna lungsim hong guan mahmah uh hi. Internet om nailo ahih manin leitung a mi minthangte tawh tehkaak nading zong om lo ahih manin minthang diak uh zong hikha ding hi. Amaute pen ki-it ngiatin a mi mahmah a kimu nuam ngiat himawk hi. Khuata lam bangah “Ken lasiamte mu kha” ci-in a kisial liang ka hi uh hi.\nLENGTONG PAUNO’ MIN SI LO DING HI.\nI it mahmah Lengtong Pauno a pumpi a sih hangin Pasian leh Zomite adingin a phuah late, a sak late nungta den ding a, a min si ngeilo ding hi. Zomi min tawh nasepna khat peuhpeuh ah thasial lo takin a siamna a zang khia den Lengtong Pauno ahi hi.\nTuni in Lengtong Suamang leh Pu Pum Kap-te a kipan a pai khin sa lengtongte i phawk a, amau khang a zom ding khangnote tha i pia hi. Deihsakna tawh; Khupno (Khuata mipa)\nPrevious: Zomi leh Zogam ading a manpha Lasiam Pu Lengtong Pauno\nNext: USA, Atlanta pan Pa Son Cin Khat (Thuklai, Zaangkai beh) in hongnusia\nU.S News Update: A lahuai mahmah Covid-19 natna thak “Omicron”


url: =Laakeri IVECO (85/140-41) VKHB2158 (33117) | Rasofi Oy\nLaakeri IVECO (85/140-41) VKHB2158 (33117)\n35,34 € Sis. Alv 24%\n7164196. VKHB2158 (33117)\nLaakeri IVECO (85/140-41) VKHB2158 (33117) määrä\nTiedot: Laakeri IVECO (85/140-41) VKHB2158 (33117)\nOle ensimmäinenjoka arvostelee “Laakeri IVECO (85/140-41) VKHB2158 (33117)” Peruuta vastaus


url: =Thu Tuamtuam - Tungg Thang' Website\nPianthak kum 1989\nTui kiphum ni 5-5-1991\nM.Div degree kum 2000 in a ngah khit ciangin a khua pawlpi ah Assistant Pastor sem hi (Teklwi Baptist Church) Tedim, Chin State. Tua hi in amah pen Myanmar Baptist Convention Minister member kum 2002 pan a ngah ahihi.\nMIT ah hunbit Sia dingin kum 2000 pan in Bachelor of Arts in Religious Studies (BARS) program, Myanmar Institute of Theology, Insein, Yangon, Myanmar ah sem hi. BARS program kipat khiatna ah lamphu masa khat ahihi.\nTua ban ah Registrar of the BARS program zong a sem ahihi. Tua bek thamlo in, coordinator for the Theological subjects in the BARS program zong a la ahihi.\nSep Ngei Nhate:\n1993 kumin Secretary of Zomi Siamsin Pawl, University of Mandalay sem hi.\nUniversity Christian Fellowship of Mandalay ah kihel in, lungdamna thu taangko na ah lasa in Miphak Saanq ta ah pai uh hi.\nVictoria Hotel of Mandalay ah 1996 in kum khat sung sem hi.\nMusic Chairperson of the Student Council, Myanmar Institute of Theology (1999-2000) ah zong sem ngei hi.\nKa Christian Nuntakna\nKa innkuan un Baptist Christian 1976 kum in ka suak uh hi. 1989 kum in pianthakna ka ngah hi. Tua khit teh 1991 kum in ka kituiphum hi.\nKa neulai in Sunday Schools maan tak in ka kah den hi. Tua in Pasian nasem tu in hong suaksak ahihi. Pasian pahtawina lasakna tawh ahizongin, hunzat (hanthot) na tawh ahizongin, tetti panna tawh ahi zongin ka nei hi. 1989 kum a kipan in damlohna zawngkhal natna ka ngah hi. Cidam nadingin thu nakpi tak in ka nei hi. Tua bang damlohna hangin Cidam nading bulphuh in ni thum sung antan thungetna ka ney zel hi. Kawlpi gei Carmel mual ah zong thum vei bang ka pai ngei hi. 2002 kum a kipan in ka cidamna hong hoih zaw deuh hi. Tua hun a kipan in Pasian in vision tampi hong ney sak hi.\nZBCM Revival Gospel Team 1995 in ka kihel a kha guk sung sawt hi, ka paina uh pen Kalay Pawlpite, Tedim Baptist Association, leh Tonzang Township Baptist Association sungteng ahihi. Tua lai ah Hanthotna, Lasakna, Thungetna cih bang in ka kihel hi.\nLai Siangtho buppi sagih vey ka sim khin hi: A patna pan a tawpna dong. Our Daily Bread te' geelna bang hileh Lai Siangtho vial khat sim nadingin kum khat sawt hi. Tedim Lai Siangtho nih vey; Kawl Lai Siangtho khat vey; KJV vial khat; NIV vial khat; RSV vial khat; New American Bible - Catholic Translation - Apocrypha tawh vial khat cih bang in ka sim khin hi.\nPasian tawh hun zat khopna nisimin nai 2 leh 24 minutes ta ka ney hi. Nai 1 leh 12 minutes sung zingsang lam, nai 1 leh 12 minutes nitak lam cih bangin ka zangh hi. Tua bangin hun ka zat a kipan in Pasian in a thu ala hong musak semsem in vision tampi hong guan hi.\nKum 2006 in Pasian in kei adingin Lai Siangtho mun Late 91 hong pia hi.\nJanuary 2009 a kipan in nidang a ka theih khak ngeiloh Pasian Itna cih ka ney hi. Tua bang a Pasian Itna ka thei ngeinai kei hi. Tua a kipan in midangte zong itna ka ney thei tuam hi. Tua bangin Pasian in nikhat khit nikhat ka nuntakna hong kheel toto hi.\nPasian in Zatui zat ding Deihlo\nKum 17 ka phak in, Mizoram State, India ah sum thalawh in ka lawmte tawh ka pai hi (1989).\nNi khat ka lawmte khat in Phensydyl hong dawnsak hi. Tua zatui ka dawn khit ciangin ka ci hong thak hi. Tua laitak in banghangin ka ci thak cih ka thei kha kei hi. A nung ciangin ka theihna ah tua pen Phensydyl hang ahihi.\n1990 kum ciangin lawmte khat mah in phensydyl hong zat pih hi. Ka zat khit ciangin ka ci hong thak leuleu hi. Tua hun in Phensydyl pen ka ci hong thak sak bek ahih lam ka phawk hi.\n1993 kum ciangin Mandalay ah university kah in ka lawmte khat in phensydyl hong zat pih hi. Kei tawh kilawm kei veh aw ka ci hi, feeling ngah meel keng in ka ci thak bek ka ci hi. A tawpna ah ka ciam a, a ngeina bangin ka ci hong thak zel hi. Tua hi in bang tel ka hiam cih leh Pasianin a kikham zatuite zat ding deihlo hi cih ahihi. Tua ni a kipan in ciap nawnloh ding ka khensat hi. Tua zatui kei adingin kimanna ney lo hi.\nHih zatui zat man a ka ci a thak pen lamdang ka sa hi. Ka lawmte ahih leh feeling tawh nuam sa mahmah uh hi. Pasian in midang tawh a kibanglo cilehsa hong pia hi ding hiam ka ci hi.\nPasian in kumpi kham zatuite zatding deihlo takpi hi. Kha Siangtho in na lungsim hong lawng henla hong kem ta hen. Amen.\nKei pen Music tumh leh lasak ka uk hi. Tua banah lai lam, sa ben cih te zong ka uk hi, limsuaih, laimal gelh/at cihte zong ka uk khat ahihi.\nKum 16 ka phak dong Guitar ka tum ngei kei hi, tua ban ah la zong ka sa ngei kei hi. Tarn 10 ka on kum 1988 ciang in Guitar siam nuam lua ka hih manin guitar khat lei in tumh ka kipan hi. Guitar tumh zia ding hilhna laibu khat lei in kei leh kei in ka sin tawm hi. Mite tumh dan peuh en in ka tum hi. Ka uk luat man in nisim in tum in ka sin a, kha khat ciangin ka tum thei pian ta hi. Pasian a muang mite music siamna pia hi cih zong ka tel pah hi. Nisim in maan maaan in ka tum den hi. Tua banah lasak zong ka kisin a Biakinn ah ka sa zel hi. Damdam in plucking zong ka tum thei hi. Guitar ka uk pen in lead guitar ahihi. La zong a tuung in ka sa thei kei hi, ka aw zong hoihlo lai hi. A hizongin Pasian kiangah thu ka ngen a, Pasian in ka thunget hong dawng in la zong hong sasak thei hi. (1989 mateng la sa ngeilo/sa theilo)\nUniversity of Mandalay ka kah 1992 kum in University Convocation Hall ah stage tungah lasak ka kipan hi. Siate Pahtawina Hun ah Major zui in la a tuamtuam tawh pahtawina kinei hi. Stage tunga ka lasak cilna pen "Hotel California" Eagles te la 1992 kum in hi. Tua ban ah "Miracle," Blaze of Glory cih Jon Bon Jovi' late MLTR adang English songs; Kawllate zong kasa hi. Music ka deih pen in Pop mah hipah hi. Shania Twain, 98degrees, cihte pawl zong ka deih mahmah hi. Mandalay, Ansaipi ah lasa in kha thum ka om ngei hi.\nA Nuihzakhuai thu khat om hi: University ka kah cil 1991 in ka khutlam hoih mawhlo ahih manin Seniorte khat in zawllai gelhsak dingin hong cial hi. Amah in a cih in ah, "Hih khutlam tawh nungak khat dongh leh a muhteh hong lunglut pah ding hi."\n2000 in MIT, Yangon ah Classical guitar siam lawm khat ka ney hi. Tua a kipan in Classical guitar tumh ka kipan a tua kum sungin English Classical pop la dawng 10 bang ka tum thei hi. Tua khit a kipan guitar maan maan in ka tum man nawn kei a, ka la ngahsa teng zong ka mangngilh kik hi. Tu in dawng khat bek ka ngah lai a tua pen "Eternal Flame" ahihi. 1994 kum a Mandalay UCF thoh Kawlla Series leh 2000 kum a TBC-Y thoh Zola series ah la sa in ka kihel ngei hi.\nPiano leh keyboard zong ka tum a, guitar zah in ka siam kei hi. Ka neu lim a kipan music tum hilo ka hih manin musician kisuak zolo hi. Ka neu lim in music tum lengh tu in musician suak ding cih ka tel hi.\nDamlohna, zawngkhalna hangin 2001 a kipan 2011 dong la ka sa zo nawn kei hi. Ka dam zawk deuh kum 2011 teh la tu in tawmtawm ka sakik pan hi. Topa min ka phat hi, Praise the Lord, Amen.


url: =Foam Top | mattress reviews\nFoam Top - mattress reviews\nBigzzia 10.3 Inch Box Top Luxury Single Pocket Sprung and Memory Foam Mattress / Ergonomic Design Orthopaedic Mattress - More Sizes Available (4FT6 Double (137 x 190 x 26cm))\nThe Internal Structure ● Luxury thick knit fabrics made by cotton and polyester, soft and breathable, anti-fire with UK standard ● Egg-shaped massage foam ● Slow spring back foam ● Breathable non-woven fabrics ● H...\nAilime Small Single Orthopaedic Memory Foam Top Mattress with Aloe Vera, 80 x 190, Height 22 cm, White, Single\nSignature Sleep Memoir Plus 3ft (90 x 190cm) Single Reflex Foam and Memory Foam Top Mattress - 8" Depth\nQuality Sprung Mattress with Memory Foam Top - Bonnell Springs, Orthopaedic Comfort, All Sizes (4FT Small Double)\nThe Luxury Tufted Bonnell Spring & Memory Foam Mattress utilises a robust 13.5 gauge open coil bonnell spring unit offering great support and stability. The sprung unit is topped with durable fillings & a generous layer of memory foam. The ...\nAilime Top Memory Foam Single Size Mattress-Orthopaedic with Aloe Vera, 200 x 80 x 25 CM, White, Single Size Mattress\nMemory foam pillow top mattress divan bed with 2 drawers and headboard available 3ft, 4ft, 4ft6, 5ft, 6ft (King 150x200cm)\nThis memory foam lift-top provides a wonderfully comfortable sleep surface which molds itself to your body,s contours giving support and pressure relief all night long open coil spring work independently of each other supporting you and y...


url: =iPhone X bekbek akigawm in 25 tawh nungak khat Propose bawl :: ZOMI DAILY\nposted on 11 November 2017 at 10:13 am Lomkholna: China, News, Sawltak, World\niPhone X pen atammat mahmahlam ihtheihciat ahihi. iPhone X (64GB) tepen $1200 bang mansak uh a, iPhone X (256GB) tepen $1400 bang ki mansak hi. China gamsung ah pasal tangval khatin nungak khat ngai in, kiteending zuthawl piakna, “Propose” ngetna in iPhone X bekbek akigawm in 25 tak tawh Propose bawl cih Yahoo News pan kiza hi.\nTua pasal tangvalpa minpen Chen Ming kici a, amahpen China, Shenzen City sung aom Video Game Designer khat ahihi.\nChinese Social Media minthang leh akizang mahmahkhat ahi Weibo tungtawn in akizakna ah tua tangval pa’n iPhone X athak sitset akigawm in 25 tak lei in, tuateng pen lungtanglim “Heart Shape” bangdan in gualdiudeu hi.\nAnuai ahzong lingpak “Rose petals” vive phahzihziah in, alaizang santak ah Propose abawl nading zungbulh “Engagement Ring” koihin, Romantic sak mahmah hi.\nA lawmngaih nungaknu minpen Ms Lee cihbek in kigelh a, Lee pen Mobile Video Games a ukmahmah khat ahihi. Mr. Chen Ming in Video Games khat abawlna panin Ms. Lee tawh aki theikha uh ahihi.\nMr. Chen Ming in banghang in iPhone X bekbek 25 tawh Propose bawlcitciat hiam cihleh alawm ngaihnu “Girlfriend” pen kum 25 phakhinta ahih manin, akum phazahtawh akituak dingin iPhone X bekbek 25 tawh Propose abawl cihi.\nHih Propose abawlna, avaihawmna khempeuh ah Mr. Chen Ming ii alawm te’n nakpitak in panpih uh a, Propose abawl laitakzong alawmte’n hoihtak in Photo abanban in zaihsak ciatciat uhhi. Nungaknu Ms. Lee inzong alawmpa Propose bawlna pen lungkimtak in nasansak bilbel hi.\nMedia te genkhiatna ah hih Propose kibawlna pen atammanpawl hiding hi, “Expensive Proposal” ci’n ki genkhia a, iPhone X bekbek 25 tak himawk ahih manin, amanzahding akituat ciangin A$41,000 sangin tamzawding kici hi.\nChinese news website ET Today te genkhiatna ah bangbang hileh alawmnu in lungkimtak in nasansak ahih manin, Mr. Chen Ming pen ahampha, akampha hi. Abeisa 2014 kum hunlai inzong tangval khatin iPhone 6s honkhat tawh nungak khat Propose bawl in, ahi zongin tua nungaknu in na sansak zolo in, nialsak cihi. Banghanghiam cihleh a lawmngaihnu in Diamonds deihzaw a, iPhone deihlo cihi.\nMore: Zolia te theih ding thu pawlkhat ~ NK Khanno\nZolia te aw, tangval te’n zuthawl hongpiak uhciang in zuthawl tektek zatkullo hi. iPhone X khawngzong ki zangtheilel hi ci’n vaikhak unmaw. Tuabangin na vaikhakkei uhleh zuthawlhawm, adawnkhitsa athawlhawm khawng zuthawl hongpia khading uhhi 🙂 Tuabangte bel sanlohding, nialpah bikbekding hile vencin maw… Sawltak #zomidaily\nPrevious: Thailand ah 7-Eleven saisung damiah ataihpa agamtatna khial kisa in ki gui awk\nNext: RSC mankhin, DHS angak te ading theihhuai


url: =Kamsung a nam a uih luatna :: ZOMI DAILY\nposted on 24 April 2018 at 7:33 am Lomkholna: CinNgaih, Health, News\n1. LEII HANG IN KAMSUNG UIHNA\nLeii hang in kamsung auih thei na a om lam akitheihna te pen leii ah ankan pak zawng dal khat a omna a hih keileh ih khut kuat tung liat takciang a giim nam namsia mahmah te ahihi. Leii siangsak na ding in haza tawm la inla leii kiatna tawh kiat ding ahihi.\n2. HA NII HANG A KAM UIHNA\nHa nii pan sisan hong suak khia thei hi.Ha kawmkal siangtho na abawl lo te hi thei pha diak hi. A zenzen in ha hawlhna tawh hawlh leng zong na ding hi.\n3. GAWL SUNG, NAKSUNG HANG A KAMSUNG UIHNA\nAw huutna, gawl sung ciang do ah ii aw suah haksa na te tawh kikop in piang thei hi.Ki tuak pih loh za te nekna hang in zong piang thei hi.\n4. MI TE KHAUSAK DAN TE HANG A KAM SUNG UIHNA\nAn tawn ne in ngawng na ding a kibawlna in kam sung uihna suksak thei mah bangin bawng nawi leh Chess nekna, coffee dawnna,zatep na leh lungsim gimna, lungsim zat luatna (stress) hang in ah zong kam sung uih sak thei hi.\nKam sung namsiat loh na ding uih loh na ding in sep ding in cial 6 in kikoih a kam uihna abei ding hamsa lo hi.A nuai a 6 te bang lian a na zuih leh kam sung a nam hong hoih suak ding hi.\n1. Annek khit sial na kam khuah siang in.Leii kiatna tawh kiat in. Leii kiatna in an neng te leh bacteria lungno te zong pai khia hi.A siangtho kamsung ii nam in ih om hong nuamsak ding hi.\n2. A kisam van te zat ding kilawm hi.Ha nawtna pen amul nel te zat ding hoih hi.A zenzen in leii nawtna zat ding na neih kei a leh sikkeu tawh kikiat thei hi.\n3. Zingsang khatvei nitak khatvei ha nawt in.A nel nitnet ha nawtna zang in.Ha nawtna kung pen a bem ding in peii in la minute nih sung nawt in.Nak pi tak in neng kei in.Ha atung tham te kisia thei hi.\n4. Na kamsung keu sak ken!Tui dawn pah pah in.Zu (alcohol) a kihel a kibawl kam khuah nate zang kei in.Zu dawn leh zatep in kam sung keusak hang ahihi.\n5. Ha nii natna na neih a leh ha siavuan te kiang ah mann mann in ki ensak in.\n6. Coffee leh adang acib akihel ahi, gas akihel a vot (soft drink) te dawn kei in.Hih an te na nekkhak a leh zong na nekkhit minute 5 khit ciang akhum kihel lo PK te khaaii in.Tua in ciltui hongpusuak sak a acib pen hong gawi zan ding hi.\nLaisim akua ma peuh kamsung giim namtui nei ciat ta un.\nCredit: Dr.Nuh Myint/ Cin Ngaih\nPrevious: Tauleng thupiang ZRA leh Kim Tuang vaitawh kisai Siamsin kipawlna pan tangkona\nNext: US, Nashville khuasung ansai ah mi 4 akaplumpa ki mankhiata\nHehpihna tha ~ Peter Suumpi\nKawlgam mite tungpan golhguk ane Malaysia palik 2 kiman\nRev. Pau Lian Mang (Mangno) Th.D zawh lungdam pihna\nBiakinn sungah naupang te kepzia ding ~ Go Lian Kap\nKawlgam aom Rohingya te huhna apuakding Malaysia tembaw kuankhiata ~ ZD


url: =Kung lian in kung neu dep :: ZOMI DAILY\nposted on 6 June 2018 at 6:07 pm Lomkholna: News, Paukhatsuan, Zomi\nGammang thukpi ah singkung lianpipite in a neute deplum pahpah a, singkung lian kawm ah singkung neu po zolo in, lopa nangawn gina zolo thei hi.\nInformation Technology (IT) pilna ong khang semsem a, fax, email leh messaging applications tuamtuam ban ah social media tuamtuam ong khantoh zatzat ciang, nidang a “sikkhau kisat” icih telegraph pilna a kiphiat tawh kibang in abeibei ong suak mawk hi.\nKhuahun kikhel mahmah in, 1988 kum a Newin’ ukcip hun ong bei ciang Democracy hun ong kipankik ding bangkhat ong hi hi. Party tuamtuam ong kiphuan hi. Mi pawlkhat in Party lampi tawn in nidang, 1962 ma a MP uliante’ khan zilnopna tawh strategy tuamtuam ong geel uh hi. Gualzo munngah a matutna ding ngimna ahihman in politician mitciim pawl in khuahun zui in ong kilek dialdial uh hi.\n88 khit ciang bel Minam min, Minam ki-itsakna mah in politics telluat a haulo Zomi innocent majority lungsim a zo pen ong suak hi.\nAhi zong in, Minam itna bulphuh hi napi khangthakte thuman hilh ding, lamman lak ding cihsang in “kei gualzo ding, MP suak ding, MP khasum leh hamphatna ngah ding” cih ngimna lianzaw ahihman in 1988 ma, (esp. 1970s – 1980s) Newin’ ukcip hun, minam party cihbang a omma a minam vai thute, minam vai veina leh sepna tuamtuamte zaknop kisa lo hi. Ki thupi ngaihsut lo, ki thupibawl lo hi.\nTuaban ah minam itna sung ah a theihhuai gam leh minam vai taktak kigen kihilh ding cihsang in, ei party gualzo ding, ei loteng depgawp ding, a gualzo pawl hiding, shieldpi ngah ding (shield bel kine lian thei hetlo hiven maw) cih tawh ki holhthawh, tha kipia lel ciang nasepna pen minam nasepna lian mahmah bangsak a, tua tung ah a tu phiuphiau cunning political endeavour pawlkhat ong khangkhia hi.\nLamkhat pan, khangthakte’n zong tua khantohna ding political pilna leh thutheihna te ahi zong in, thuman leh tangthute thei nuam in zanuam hileh amau ading mimal meetna omlo ban ah apute uh ading a supna piangsak thei hihtuak zaw ahihman in khangthakte’n a kinloh ban ah, a pute mahmah un thuman hilh ding theisak ding, pantah ding lawp khollo uh hi.\nUkcipna (dictatorship) pan Democracy ah suahtakna pen kikhelna (change) lianpi hi a, ahi zong in change khat peuhpeuh in zungthuk akhak ding kisam hi. Azung omlo in singkung gol theilo a, a golma in keugaw ding hi. Zungthuk khalo, azung teng a kimet maimang Zomite’ kikhelna pen huih tawm nung lel tawh a puuk loh phamawh himai a, kung lian theilo ding mah ahi hi. Khang theilo, lingh thelthal a ahin’ limliam leh zong a lungdam huai himai ding hi. Zungthuk akha kim le pam a singkung liante’n damdam in ong dep ding hi.\nHunpi khat kikhengta a khanlawh hunta hi. Kikhel pi khat kisam leuleu hi hang. Tu a i kisap kikhelna ahih leh mittaw/ mitsi sa a sialkhau letna pan hak ding, i mit nuai in khuadak ding ahi hi.\nI kim i pam a kungte a zungkip in leihoih ahihman in khang hathat hi. Ong dep ding in ahiang zaam in alim golpipi pha pianpianta hi. Ei zong zungthuk kha a, i khan kei leh i mailam khangcing lopi lingh thelthal, keugaw lel in ong kideplum ding hi. Takkheh! Khangthak Zomi.. kuamah kidepsak lo e… Pau Khat Suan\nInnkuan, Party leh Minam\nMinam leh gam vai Politics ah party bulphuh a minam ading na kisem thei ahih hang, party bulphuh teekteek bek a kisem thei hi sese lo hi. Ataktak in mipi a khenkham pen party ultunsak luatna ahi hi.\nBangzahtak in party ngim le tup hoih in, nasep hanciam ahi phial zong in Minam sang Party i bulphuh zawk leh mipi kikhenkham ding cihna ahi hi.\nHoih hetlo hi ci a i ngaihsut Newin’ hunlai nangawn in ” innkuan vai leh party vai teel kul dinmun ah i om leh party vai masak ding, Party vai leh gamvai teel kul dinmun ah i om leh gamvai masak ding” cih thukhun na nei lai sam uh hi.\nZomite’n lumlet zawzen sam kei leng maw… Pau Khat Suan\nPrevious: Zomi Geo-politics ~ Bob Tuangpi\nNext: Inndawl 123 apha Lotte World Tower (Seoul City) dawnah pasalkhat akhutguak tawh simkahtoh in kiman\nNaupang le Huutza ~ Hau Lun


url: =Aung San Suu Kyi a vang kiam ta hiam? ~ Tedim Post :: ZOMI DAILY\nposted on 22 November 2016 at 7:34 pm Lomkholna: Myanmar, News, TedimPost\nA beisa kumin Myanmar gambup khuapi khat ahi Yangon ah mipite lungdamna lianpi tawh lamzikpite ah pusuak khia-in lamin diangdiang keei uh hi. Bang hanghiam cih leh November 8 kiteelna ah NLD in zawhna ngah ahi hi.\nNLD in zawhna a ngah hangin galkap kumpi in ukna akhah nop loh 1990 kum khit ah hunte kilamdang ta hi. Tutung kiteelna ah gamdang mite, adiakin nitumna lam gamte in hong encik mahmah uh ahih manin pai ngeina tawh a ut bangin galkapte pheng tat thei nawn lo uh hi.\nGalkap makaihna tawh 2008 Thukhun kigelh a, lampi zuilopi-in mipi thukimna la-in kikipsak hi. Hih 2008 thukhun in gamdang mi zi leh pasal aneite ahi zongin atate gamdang mi hihna aneite President suak thei lo ding, ci ahih manin NLD makaipi Aung San Suh Kyi pen President suak thei lo ding, cih mi tampi in a theihsa ahi hi. (Hong nusiasa apasal Michael Elis pen England te hi a, atate nih zong England mi ahi uh hi).\nAhi zongin State Councillor cih min khat vawhin kumpi thak sungah thukhun zui a gambup makaipi khat hong suak thei hi. Himah ta leh tuni ciangin lungkham lungzinna in khuh nelh ta hi. A diakin za ah sawm thum sawm li bang a omna mual mi mi citawmte adingin lungzinna vive ahi hi. Tua mual mite pen NLD vote piate vive hi lai uh hi.\nTua NLD ahih kei leh Aung San Suh Kyi a deih luat man uh hi bek loin 2015 kiteelpi pen gambup kikheelna lianpi ahih ding lametna tawh zong mipi in vote pia-in zawhna pawi akikham thei ahi hi. NLD in hunthak kalsuan zia lim hong lak a, galkap puansuah USDP in bel sepzia luite mah len tinten hi.\nKikheelna thak pen mipi in kumpi thak tung pan lamen mahmah ahi hi. Ahi zongin tuni a mipi mai a muh theih a om pen in nidang thute mah hong piang zel, cih hi mai hi. Leilu lam Kachin, Shan leh mualmi adangte tungah gal veng thei lo hi. Kawl galkapte in gal vanlengte leh thaupite nangawn tawh galsim ahih manin mi athen thenin dongtuak gambeel suak uh hi. Tuni ciangin mual mi thautawite in zong Shan gam Kutkai leh Muse khuapite ah galmai hongin gal kidona khauh pai semsem a, mite dongtuak zong kibehlapin a si a liam zong om hi.\nNay Pyi Taw khuapi ah August khabei lam a kibawl Daihna kamkupnate zong mual mite adingin tulaitak a thunei kumpi tawh akop Aung San Suh Kyi lam pan “Daihna suai kai un…” ci a tungsiah pan a sawlna ciang bek tawh kibang ta hi.\nHih daihna suaikaih thu (NCA) pen mual mite adingin mailam gam hoih nading kamkup diamdiamna vai hi loin thau khia ding, cihna bek tawh kibang ahi hi.\nRakhine gam sungah galkapte leh Islam thautawite kikal ah buaina lian mahmah hi. Mipi lamet sum le pai khantohna zong hong piang zuahzuah lo hi.\nAmerica gamah September kha akhualzin sungin America sum le pai khaktanna kongpite va hong keek a, tu-in Japan a va zin ciangin kum nga sung US$7.73 billion huh ding kamciam khin hi. Himah ta leh gamdang pan gamsungah nalian sem nuam (investment) bel gamdang mi phul zuahzuah het lo a, ahang zong kitel mahmah ahi hi.\nLeitung khantohna lam a encik Germany gam a Deuthsche Gesellschaft fur Internationale Zusammenarbeit in 2015 February thusuah abawlna ah “Kikheelna tawmtawm a om sam hangin thukhun lam leh sumlepai paizia thubulpite ah leitungbup tawh akalsuan khawm thei nai lo, East Asia gam nangawn ah aniam pen dinmun hi mawk ahih manin taang thei mahmah lo hi,” ci hi.\nMei mit pahpah, mawtaw lampite kisia gawp, innmun logam man khang gawp cihte in gam dinmun khanlahna hong lak hi.\n2015 NLD gualzawh khit ciangin mipi lametnate ataksuah zo nawn lo zah dingin ahaksa dinmun hong hi ta hi. 2008 thukhun pen Democracy taktak adingin akigelh hi lo a, hunlui lai galkapte sepzia teng khangkizop nading ngimna mangsia teng tawh akigelh hi bek hi.\nThukhun tawh kizui-in galkapte in gamvai makaihna leh kalsuanna ah akhuangtum dinmun la suak veve uh hi. Galkap lam pan athupi pen vuangyi panmun 3, Galkap lam (ကာကြယ္ေရး), Ki-uk kivaipuakna lam (ျပည္ထဲေရး) leh Gamgi lam (နယ္စပ္) lam teng buplak uh a, Innpi palai nasepna seh li suah seh khat 25% la lai uh hi.\nThukhunpi sung thu puah huaite puah nadingin seh li suah seh thum 75% val kisam ahih manin galkapte in amau ut dandanin Innpi (Hluttaw) palai vaihawmna a pingpei thei uh cihna hi.\nA thupi mahmah khat ah Galkapte in ukna lencip lai a, mipi teelcin kumpi ahi a, party khat peuh ahi zongin kuama thupiakna leh thuzawhna lau lo hi. Galkap mangpipa thupiakna bangbang hi bek lel hi.\nAung San Suh Kyi adingin muanna tawh amah ateelcing mipite leh apa’ phuatsa galkapte kikal ah lei kidawh bangin a om kul a, galkapte’ lungkim nading thumah agen zel kul ahi hi.\nApa Bogyoke Aung San pen Kawlgam bup suahtak nading thautawi kipawlna aphuan masa pen hi mah ta leh tuni a galkapte tawh bel a ngimna leh asepna uh kibang peuhmah lo ahi hi. Tua akilamdanna lianpi khat in tuni a galkapte pen gamsung gal kidona pan a hong piangkhia hi a, suahtaak nading ngimna leh deihna tawh akiphuan khia hi nawn lo hi.\nTua banah Aung San Suh Kyi in galkapte lungkim nadingin a om kul hi, cih pen mual mite’ ngaihsutna ahi hi. “Amah tawh kisai ka gen ding zong ka thadah ta mai…” ci-in Buddhist huzapna nuai ah a om Khristian khat ahi Stela Naw in gen hi. “Amah bel galkapte nakpheh khaukhihsa hi e. Hun masa lai a mual mite leh mipi muanna pen tu-in kiam mang ta hi,” ci-in gen lai hi.\nThumu zawdeuhte in “Bo Aung Din” movie sung a actress Ma Mya Win tawh tehkaak uh hi. Ma Mya Win pen migilote in taipih uh a, amah a hon ding a hong pai palikte tawh kop loin amah ataipih migilote tawh kop zaw sop ahi hi. Kawlgam danzui Stockholm syndrome kici thei ding hi.\nAung San Suh Kyi in galkap ki-ukcipna abei nadingin alunggulh mipite sangin kum 15 sung bang gilbem ah akhumcip galkapte tawh kithutuakzaw leh kilimthuah zaw tawh kibang ta hi.\nHih thu pen mipi thadahna ahangpi khat ahi hi. Tua tawh kizui-in avang zong kiamkiam ta hi. “Aung San Suh Kyi” tawh kimemat loin akipatna pan thak pat kik kul ding hi, ci-in Stela Naw in gen hi. NLD ii gualzawhna lapi in muncin mualcin thawn damdam a, ahi zongin kum khat a cin ciangin hi bang akhasiat huai leh athangpaih huai dinmun kitungto ahi hi. Democracy galhang hih ding pen gamsung mual mite tawh kiho thei diamdiam a gam uk ding sangin baih zaw ahi hi.\nMyanmar kici gam pen 1960 pan kipan tuni ciang dongah mipi deih teel kumpi khat vei akahna ah galkapte mah in nakpheh khau tawh kaikai lai ahi hi.\nNB: South China Morning Post ah Bertil Lintner in “One year on in Myanmar, Is Su Kyi’s Halo Slipping?” cih thului pen Irrawaddy News (Burmese) in Kawl lai tawh a lehkhiat thu Zolai tawh Tedim Post tanute in hong lehkhiat kik ahi hi. Tedim Post’ Page\nPrevious: Bank ATM panin Cyber Hacker te’n sum tampi gukhia ~ ZD\nNext: Franklin Graham Crusade ah Zomi Choir ~ Tedim Post\nPalikbu pa le singneipa ~ Lian Tuang


url: =Kamsia – Kampha cih kammal koi munah zangding? ~ Awn Za Pau :: ZOMI DAILY\nKhat vei ka thallohpa/bangkuapipa tapa Mungno, Vum Suan Mungte nupa inh Tulsa khuapi tawh Arkansas gun in hong halna Jenks , OK lamah innthak khat 2009 kum in hong lei a, a inn thungetsakna tawh kizui in innteek papi ham pen khat ka hihna tawh thu genna ka nei hi.\nInnteekte nupa pen Sya Cicin (Rev Thawng Khan Cin) pastor sepna Myanmar Zomi Baptist Church (MZBC) ah sumkempi khat ahihi. Sya Cicin in a pawlpi mite a sun a zan ci lo in akul hun ciangin a kul bangbangin vaan zo in hunbit in pawlpi mite kisapna buaina atuamtuamte a hunlap in panpih den hi. A innthak leina lungdampihna in amau innah MZBC pawlpi sia leh upate vaihawm siamna tawh in Christmas lawmh-an neekpih uh ahihi.\nMungno pen khat vei a nasepna pan kisuk khialhna khat ngah kha a, Zato na tung hi. Ko mau theihloh kal mahin Sya Cicin in manlang takin akisamteng na vaanin na panpih khin pah hi. Kei zong ka thugenna ah Syapa’ tung lungdamna ko nuam se lua, ka tapa Mungno pen MZBC ah Pastor Sya Cicin tawh akituahkhak theih zenzen pen ‘kampha’ ka sa mahmah hi, ka cih leh ka thugen a ngaite hong nui ngeiingaii mawk uhhi. Amau in ka kammal zat pen kilawm sa lo lua ahih man a, a nui ngeiingaii ahih lam zong ka thei gige hi. Kei zong kitheihmawh bawl in ka thugen ka zom veve hi.\nKampha cih kammal munah ‘Pasian thupha’ (blessing) hi, cih ding hong deihsak zaw hong awi zaw uh ahihi. Ken ka zatluat het khol loh hangin tu lai khangthakte’n a na zang khin luata uh ahihi. Tu lai khangthakte sungah a piangthak naiilo akicih ding kuamah ut lo a, a piangthak vive a kinei tek ih hih mah bangin, ih kammal zatthakte in zong nidang Pasian thu ih theih ma pekpek a ih zat kammalte nusia in kammal thak khat in mun hong luah ahihi. Tua kawmkal ah khatvei zonet hiam aw koi zaw hiam aw khatah, ka theih ngei lo khat in kampha/kamsia cih kammal Zopau ah om nawn lo hi cih dektak khat in lai hong suaksak ta leuleu hi.\nBangbang ahi zongin ih Pasian upna ih sanna nidang tawh kibang lo in a san dan zong uang semsem dingin zong ka ki-ngaihsun a, hi ka sa peuhmah kawikawi zel hi.. Ih kammal zat dante zong picing semsem zong kasa a ‘khial hi’ cih giap dingin zong hi kasa thei tuan kei hi. Ih ci ta zongin lah aungbali kihon ciang a, aungbali thein sawm thein za ngahnate ah ‘tuahpha’ cih kammalte hong zathuai lo leuleu ahih manin, tua zong maan khin gai lo leuleu ding hi.\nKhat lam pang pan ka ngaihsut leuleu ciangin ‘Pasian thupha’ cih kammal zong mun khempeuh ah zathuai takpi mah maw, Pasian thu tawh kisai leh a thu tawh kilawm kituakna munte ah zathuai bek maw cih zong ngaihsut huai ka sa kawikawi zel hi. Tua hi a ih pu pih pate khan lai, tang a tuan a ih zat khitsa kamsia kampha cih kammal pen beisak takpi ding maw ahih kei leh koi lai munah ih zang tam…? Pu Awn Za Pau\nLuck is what happens when preparation meets opportunity – Seneca, the Roman philosopher who was born in 5 BC\nIn religion blessing is the infusion of something with holiness, spiritual redemption or divine will.- Wikipedia\nPrevious: Hehpihna tha ~ Peter Suumpi\nNext: Lai sim a manphatna (Puteek khatin a tupa tungah gentehna a gen khat)


url: =Covid-19 dalna (Kiallap) zatui :: ZOMI DAILY\nCovid-19 dalna (Kiallap) zatui\nposted on 11 June 2021 at 4:38 pm Lomkholna: News\nVaccine khat a pian theihna ding ahuampi in atawmpen kum 8-10 bang hunla hi. US bangah tulaitak ih kisut Covid dalna-zatui te pen FDA in Emergency Use (kiallap) zatdinga approved bek ahihi. Muanhuai nailo cihna hilo zaw in; Vaccine cih min tawh approve na dingun ahun tomlualai bek ahihi.\nPfizer/Moderna company te ii mRNA vaccine acih te bang 95% အောင်မြင်/ success himawkin alamdang mahmah leitung pilna ahihi. Thulela tuamtuam hangin akisun nuamlo/ngamlo mitampi tak omthei mah dinghi. Aizongin Coronavirus Variants acih uh (akhang hanhan bek hilo in anamtuamtuama akikhel themthum den) virus nam te pan mailam ah ih kidal theih nadingin, hi mRNA based technology tawh tulai mipil te lungmuang mahmah uh hi bilbel hi.\nUS bangah tulaitak Phase (3) na vaccine akisun laitak ih hi a, kum 12 pan atungsiah teng kisun thei ta hi. Mipibup 100% ih kisut kei phial zongin, atamzaw tham kisun khin peuh leng, Herb Immunity acih Gambup virus pan bitna ki ngah ding hi a, tuading in US kumpi in lampi tuamtuam tawh hong hanciampih ahihi.\nTuciangciang kum 12 pan atungsiah mikim kisun thei (Khangham te leh natna dang tuamtuam anei te kisut huai phadiak)\nHi zatui pan akingah thei Allergy bel samsawpna,satpiang le cosmetic vanzat te ah akihel den Polyethylene glycol hi pen, ci\nCovid19 natna aneilai tak ten bel adam khit uh ciang, kidalna zatui kisun pan leh, ci\nZatui (a dose kim) kisutsiang zawh kal (2) khit ciang Mask thuah kul nawnlo/lungmuan huai zaw ta, ci\nHi zatui ih kisut te pen kum 1 kimang ding maw, khantawn kimang ding cih ki gen thei nailo. Booster dose acih ki sut beh ding khat bel geel leh kilawm; adiakin khangham pawl te ading hikha thei, ci\nSide effect: kisut khitciang ni 1-3 sung;\nban ngolh (ih pumpibup adingin lungno dona ih ban muscle in athohkhia aihman in, ih kisutna ban pen golh/bawk/ana ding mah hi)\nCisik/cisa (lungno dona te ih pumpi ah kizel ta a, nidanga a omngeilo nate hong omta aihman, ahi ding mah hi)\nTylenol/Paracetamol te anat sung teng nai 6 hal ta in ne leng noptuam pah sam hi.\nCovid19 natna leh hi vaccine te pen ahun kum 1 val bek hi pan a, mipilmisiam te inzong akankan abawl hoih tohtoh hi in, athu kicingsiang zo nailo suak hi.\nHi ka gen te athei khin zong tampi ki om dinga atheinai lo khat le nih ading ngaihsutpiakna bek ahihi.\nCisil, Khutsil, Sanitizer zat cih te bel ih khantawn a ih zatsuak ding hi lel hi; bacteria tuamtuam, virus tuamtuam te tawh ih ki pelh zawk nang hi a, pumpi sunglam/pualam cidam nang zong hipah hi. Lungdam ei leh, Peter Langpi\nPrevious: Hana’ zatui\nNext: Mimal Lunghimawhna


url: =Blue Life Hayley Crop Top in Black | REVOLVE\nUnfavorite Blue Life Hayley Crop Top in Black in Black\nShare Hayley Crop Top in Black on Facebook (opens in a new window)\nShare Hayley Crop Top in Black on Twitter (opens in a new window)\nShare Hayley Crop Top in Black on Pinterest (opens in a new window)\nShare Hayley Crop Top in Black on Google (opens in a new window)\nRevolve Style No. BLUE-WS589\nManufacturer Style No. 294 2214\nHayley Crop Top in Black


url: =KUM 300 MINAM. A gelh - Tg. Sian Nun Siam - Laibu Saal\nHome > Thuluui/Articles > KUM 300 MINAM. A gelh - Tg. Sian Nun Siam\nKUM 300 MINAM. A gelh - Tg. Sian Nun Siam\nKUM 300 MINAM\nA gelh -\nTg. Sian Nun Siam\nTuhun le huluithu\nHih bang thu te hang in, a mau minam sung ah PILNA ki zel zo lo hi. Pilna nei lo, mizawng, minasem te na hi uh hi. Zawnna-Pilna neihlohna cyle sung ah a awkcip uh hi. 1990-2000 hun sung in Malaysia le gamdang pawl khat ah sum zong ding in kuan ngei ngai leu leu uh hi. Innkuan sung aa thahaat pen te pai khia uh aa, a innlam uah sum a puak kik uh hi. Hih hun sung mah in, a mau gam pan Kawlgam khuapi te ah dam dam in a lal lal uh hi. Kum 2000 a khen khit pawl a ki pan in leitung gamlian pi te bel ding in kuan khia leu leu uh hi. Adiak diak in kum 2002 a ki pan in gamlian ta bel ding in ki kuan khia ngei ngai uh aa 2008 dong zong hih vai mah a khang penpen a hi hi.\nAtung aa thu te tawh ki zui in hih minam te pen, huntomno sung in a nuntaakzia uh hong ki khel pahpah ding hi. A theih khak loh kaal un,\nA sawt lo kum 30, AD 2040 kiim ciangin, a khangthak te,\nKum 1-30 sung te ii 90% val in a ngeina te uh a thei nawn kei ding uh hi.\nKum 80% val in a lai uh thei nawn lo ding uh hi.\n50% val in a pau uh a thei nawn lo ding uh hi.\nTu zawh kum 60, AD 2070 kiim ciang in,\na minam bup ii n a ngei na thei lai 1% bek om ding hi.\nA ngeina te uh kizang nawn lo in laibu sung bek ah om ding hi.\nLeitung ah hunkhat lai in om ngei uh aa, tu hun ciang in a manthang khin minam tam pi na om khin uh hi.\nTua bang thu te pen hih bang hun ah a tam sem sem ta hi.\n“Kum 2000 hun lai a ki pan in, ni 14 sim in language khat ta mangthang ta hi.” ci in UNESCO in gen hi.\nAlai uh kepcing nang’ khantoh nang’ platform om lo.\nAlai uh tawh sum ki bawl thei lo. A lai uh taw degree ki ngah thei lo.\nNisim thukizakna nei lo uh.\nA la le ngeina te uh pen pawilakna bek ah ki zangh. Nisim nuntaak na ah ki zangh nawn lo.\nA kampau te lak ah namdang te kammal te manlangtak in a mal a mal in hong lut sem sem.\nAmau pen namneu mimal a tawm te a hih man un, nampi te lak ah lungneuna (inferior complex) a tam zaw in nei uh hi. Amau le amau ki en neu.\nAmau le amau sang namdang te pi muh zaw uh hi.\nAmau le amau ki lem lo uh hi.\nHih thu pen a hang (factors) tam pi tak om ding hi. Minam lian pi pi te a mangthan na uh a hang pen mipil tampi ten, kumtampi hunla aa na kan khin uh hi. Huihpi, meimual, tui in tuum, zinling hang in na mangthang uh hi. Gal te in zo in a vekpi ua sila in bawl na hang in mangthang uh hi. Anek tuidawn ding haksat na hang in ki khen, ki theh thang uh hang in mangthang uh hi.\nMinam te a manthan na hangtampi tak a omhang laigual khat bek tawh siangtak in ki at thei aa tua in,\n“Amau te in hun kikhelna tawh ki zui in kikhel zo lo a hih man un, hunkikhel na in mau mangthang sak hi.”\n“They can not change according to the changes in out side world, so they become the victim of changes.”\nHih lai gelh ciang in emotion te a hi itna (love), deihsakna (wishes), lunggulhna (desire), lametna (hope), lainatna (passion) khat zong a ki hel lo hi. Tua hang in apua lam mi khat mun pan (3rd Person) in ki gelh hi.\nAtung a thu te bang in, piang ta hen, hi ta hen cih deih kaih ngaihsutna zong hi lo hi.\nKum 2008 hun lai tak, Kawlgam le leitung thu luanzia te en in i mailam kum 100 sung ading lungngaih kholna bek hi.\nLai gelh pa Dr. Siambawi in Zomi eLibrary / Laibusaal ading in phalna ahong piak ahi hi.\nItem Reviewed: KUM 300 MINAM. A gelh - Tg. Sian Nun Siam Description: Rating: 5 Reviewed By: Cinpu Zomi


url: =Algeria gamsung ah vanleng khat kia, mi 257 takin sihlawh :: ZOMI DAILY\nposted on 11 April 2018 at 8:22 pm Lomkholna: News, Sawltak, World\nAlgeria gamsung ah vanlengkhat kia in mi 257 si cih Fox News pan kiza hi. Tua vanleng pen galkap vanleng “Algerian Military Plane” khat hi a, vanlengtual panin alengkhiatzawh asawtlo in akiasuk hi ci’n Officials te’n genkhia hi.\nAlgeria’s Defense Ministry te’nzong hihvai tawh kisai in Statement khat khahkhia uhhi. Tuasung ah vanleng kiatna hangin Passenger bekbek mi 247 leh vanleng sungah nasem Airline Crew mi 10, akigawm in mi 257 sihi ci’n pulakkhia uhhi.\nTua vanleng sungah atuangte pen atamzaw galkap leh galtak te ii meltheih tanau vive ahi uhhi.\nVanleng akiat laitak Video Clip tomno leh Photo tuamtuam ki khahkhia in, vanlengpen ki tamkham in limsiat mahmah, mulkimhuai mahmah hi.\nVanleng sungah atuang te ii aluanghawm pen akitawmthei teng kikhawm in, Ain Naadja Town sung aom Algerian Army’s Central Hospital kici galkap zato khatah kipuak hi. Misi te ii amel apuam hoihtak kithei cianloliang ahih manin, tua zato panin sitcianna neiding uhhi.\nPawlkhat Passenger tepen vanleng datsi tawh limkatlua mahmah uhhi ci’n Civil protection agency spokesman Farouk Achour in genkhia hi.\nVanleng akiat akitheih ciangin ahuhding in Emergency Workers bekbek akigawm in mi 300 val bangin aphual ah delhpah ngeingai uhhi.\nVideo: At least 257 people were killed Wednesday when a military plane crashed shortly after takeoff in Algeria, officials said.\nHih vanleng kiatna munpen Algeria gam ii Capital khuapi ahi Algiers City panin tai 20 miles agamlakna ah akia ahihi. Akiatna munsan pen Boufarik Air Base kici hi.\nAlgerie Presse Service Agency te genkhiatna ah hih akia Algerian Airline pen Soviet-designed Il-76 vanleng khat hi a, Southwestern Algeria aom Bechar City zuanin alengkhiatzawh asawtlo in akiasuk cihi.\nTunai Algeria gamsung ah vanlengkia ahuaisia mahmahpen hibek hilo in, nunglamdeuh inzong khatvei hihbangin ahuaisia vanlengkia omngei khinhi.\nMore: Galkap vanlengkia ii ameilam “Tail Section” ki mukhiata, misiluang zong 90 kimukhin\nTuapen 2014 February khasung hi a, Eastern Algeria gamsung ah galkap vanleng “Military Plane” khat akia ahihi. Tua vanleng akiatlai inzong mi 77 takin sihlawh uhhi. Tua asi tezong galkap “Armed Forces” te leh amau ii meltheih tanau te mah ahihi. Sawltak #zomidaily\nPrevious: KL, Wangsa Maju vengsung ah Motorcycle tuangin sum asuhsakzel guta mi 2 kiman


url: =The 13th Siamsin Seminar, Tungzang (6.11.2019)\nOut of His busy schedule, Bishop Felix spared His precious time for the University Students at "the 13th Zomi Siamsin Seminar" Tungzang village and His inspiring speech was tirelessly and enthusiastically listened by the University Students from nine to twelve in the morning. The Students are motivated and eager to enlarge their knowledge that they asked questions to the resource person and they spent half an hour for answers and questions. After that the University students presented gifts to the resource person to express their honored and gratitude and the first period was successfully ended at half past twelve in the afternoon.\nTuni zingsang nai 9:00-12:00 dong Bishop Felix in Zomi Siamsin Seminar ah Sangnaupang te tha piak na nei-in, Sangnaupang te bek tham lo in Tuithang leh Tungzang khua pan zong Upa te pawl khat thungai in hong pai in tha ki ngah mah mah hi. Dotna leh dawn na te zong nai lang sung bang nei-in 12:30 in nuamtak in a ma hun ki man sing hi. Hih thu gen na te a video in hong ki khah khia lai ding hi. Internet Connection pen Tungzang khua a hun zatna mun Tuiphum Biakinn ah line a hat nam khat zong om lo a hih manin live in hong ki khah khia zo lo hi. A hi zongin RVA Fb page leh you tube te pan a sawt lo in ki ngai thei ding hi.


url: =Naupang kum 6 aphapan khat sangmawtaw sungah nai 9 sung ki nusiakha in si :: ZOMI DAILY\nNaupang kum 6 aphapan khat sangmawtaw sungah nai 9 sung ki nusiakha in si\nposted on 23 April 2017 at 9:49 pm Lomkholna: Malaysia, News, Sawltak, World\nMalaysia gamsung ah sangnaupang kum 6 aphapan khat sangmawtaw sungah ki nusiakha ahih manin si cih theStar pan kiza hi. Sangmawtaw Van sungah nai 9 sung ki nusiakha in asi kici hi.\nAsi sangnaupang pen kum 6 aphapan khat hi a, amin Muhammad Iqram Danish kici hi. Gombak, Rawang, Jalan Desa, Bandar Country Homes ah naupang kepnasang Kindergarten akah hi a, alawmte 3 tawh apaikhawm uh ahihi.\nNung Friday ni zingsang 8am hunpawl in sangkah dingin mawtaw in adawn hi a, Muhammad Iqram Danish pen mawtaw anunglam ah na ihmukha citciat hi. Mawtaw ahawl “Van Driver” papen kum 21 aphakhin khat hi a, mawtaw anunglam ah sangnaupangpa a ihmutlam phawkkhalo hi.\nNitaklam sangtuahhun 5pm ciangin mawtaw anunglam ah tua sangnaupang pen khuaphawklo in aom akimuh ciangin mawtaw sungah aki nusiacipkha ahihlam kitheipan hi ci’n Gombak Deputy OCPD Mohd Marzuki Mohd Mokhtar in genkhia hi.\nNaupang khuaphawklo in akimuh ciangin amanlang in Hospital Sungai Buloh ah kipuakmah himahleh huih ngahlo in naklah “suffocation” tawh si cimawk hi.\nPolice te’n hihvai tawh kisai in “Section 31(1) of the Child Act 2001” tawh thubawl uh cih kiza hi.\nNaupang kum 6 gualpen angek lualah hinawnlo, ateilualah hinai taklo in, lamkhat ah a it huai meelmeel mahmah laitak uh ahihi.\nAnu apa te’n apilding deihsak in “Kindergarten” akahsak uh hiding a, zingsang innpan in 8am in akuankhia ahihi. Nitak aciahhun ngeimah in aciahding in anu apa te’n lamen mahmahding, inn atung kalding ngaklah mahmahding uh cih ngaitsutpih ciangin thuakhak samahmah mawk unteh maw… ZD Sawltak #zomidaily\nPrevious: Malaysia ah nasem in aom Bangladesh gammi 2 ahingtang in mencim in vuknelhlum\nNext: Malaysia ah Astro TV Channels aguk in athuahsak mi 6 kiman\nKawlgam sung TV Channel ngahtheiding Company 10 kiteelkhia


url: =Tualkhansuan :: Page 3 :: ZOMI DAILY\nGalhiam maw thudam tawh nasepna (Arm struggle or Non-violent) ~ Tual Khan Suan\nposted on 10 January 2017 at 11:16 am Lomkholna: Article, Politics, Tualkhansuan\nGalhiam maw thudam tawh nasepna (Arm struggle or Non-violent) ~ Tual Khan Suan A gilo ukcip vaihawmna pan suahtakna ngahna dingin galhiam tawh dothukna,langdona bek tawh gualzawhna kingah ding maw? …\nContinue Reading about Galhiam maw thudam tawh nasepna (Arm struggle or Non-violent) ~ Tual Khan Suan →\nposted on 7 January 2017 at 3:41 am Lomkholna: Article, Tualkhansuan\nKawlgam pan a khangkhia mikhat in, “thukhun ( laws), paizia leh sepzia ( rules and regulations) i muhdan pen uniform silh, thau tawi mite tawh kimu khawm pah a, kigap cipna leh lau huaina bangin kimu …\nContinue Reading about Thukhun pen lau kei ni ~ Tual Khan Suan →\nposted on 5 January 2017 at 11:16 am Lomkholna: Article, Politics, Tualkhansuan\nMihing hamphatna kepcingna pen mihing hamphatna siatsaknate kantel in ciaptehna bek hilo a, tua thu leh la te mite theih dingin zaksakna (tangkona)leh a ki sam banga thu khensatna a om theihna ding a …\nContinue Reading about Mihing hamphatna kepcingna (Human Rights Minitoring) ~ Tual Khan Suan →\nKhanmawh bawk (Nekgukna leh golhgukna) ~ Tual Khan Suan Kiamsuk lam sangin khantoh lam ma-nawh leng ki-ut zaw tek hi. Siatna lam sangin hoihna lam ah min ngah leng kilung gulh zaw tek hi. Zawnna …\nContinue Reading about Khanmawh bawk (Nekgukna leh golhgukna) ~ Tual Khan Suan →\nposted on 30 December 2016 at 11:16 am Lomkholna: Article, Politics, Tualkhansuan\nGeneva thukimna tawh kisai tawmkhat (Geneva Convention) ~ Tual Khan Suan Gal buai hun sung in gal tawh kisai lo mite bek hilo, gal tawh kisai gal do mite i mihing hamphatna zahtak ding kisam hi. …\nContinue Reading about Geneva thukimna tawh kisai tawmkhat (Geneva Convention) ~ Tual Khan Suan →\nposted on 25 December 2016 at 11:16 am Lomkholna: Article, Politics, Tualkhansuan\nDemocracy bek kicing kei ~ Tual Khan Suan Mihing te pen i mailam hun ding ei leh ei in i khensat or vaihawm loh ciangin midang te in ei a ding a vaihawm na hi gige hi. Zomi te mailam ah nuntakna a …\nContinue Reading about Democracy bek kicing kei ~ Tual Khan Suan →\nKitelna in gam leh minam khantohna, kilemna ngahna ding lampi hong hilh ding or hong paipih ding makai muanhuai a hong piak theih mah bangin siatna leh kiamsukna lampi ah hong paipih ding makai zong …\nContinue Reading about Kiteelzia (Electoral Systems) ~ Tual Khan Suan →\nSuakta tak a biak piakna ~ Tual Khan Suan\nposted on 15 December 2016 at 11:16 am Lomkholna: Article, Politics, Tualkhansuan\n“Mi kim in thu ngaihsut theihna, thu khentat theihna leh biakna tawh kisai suahtakna ngah hi. Hih suahtakna in biakna leh upna khek theihna suahtakna zong huam a, a biakna hiam, a upna hiam tawh kisai …\nContinue Reading about Suakta tak a biak piakna ~ Tual Khan Suan →\nposted on 10 December 2016 at 11:16 am Lomkholna: Article, Politics, Tualkhansuan\nA zatna: : I it mahmah leh i muan mahmah mite’n i siatna ding hong bawl thei a hih man in kidop ding zia thu genna in kizang hi. I nuntakna sungah i sung thu khempeuh a tel pen ei mah ki hi a, tua …\nContinue Reading about Dek lam tuk tum zong gal suak ~ Tual Khan Suan →


url: =BURMA HUNZUI THULUANG LEH ZOMI AW\nSunday, 11 November 2013- 10:00 am - 1:00 pm sung Myanmar Peace Center (MPC), Yangon ah kha 1 khatvei kibawl kikupna "Meeting" ah ZCD pan keizong va kihel theih ing. Political party 24, thautawi kipawlna 2, MPC pan central executive committee leh advisor teng, leh union minister 3 teng kah uhi. MPC' vaihawm hi-in meeting madeuh in hong zasak pan ahih man-in ZCD pan sawltang zang, a'ngek pen keimah ava kihel kha ing.\nMedia tuam tuam zong sam in, kikup ding thulu teng gen khitciang pusuak sak in media losiah meeting ding a sapteng nai 3 sung bang meeting pah hi. November 11, 2013 ni-a-kisuah New Light of Myanmar (Burmese Version) ah amau deih teng suaksak khin zo-hi.\nMeeting pen U Aung Min in "peace process", U Soe Theih in "political prisoner", leh U Khin Maung Soe in "electricity" tawh kisai teng tomkim pulakna tawh kipan hi.\nU Aung Min, minister for presidential office, in i theihsa peace process hong gen in, Laiza Conference ( November 4 - 5, 2013) a athukim teng hong pulak kik in December kal masa leh nihna sung in khat vei Ba-an, Karen State ah bawl laiding cihzong honggen hi.\nU Soe Thein, minister for presidential office, in tukum beima political prisoner teng khah khiat ding hong pulak kik hi.\nU Khin Maung Soe, minister of electricity, in mei meter man akhang sak vaitawh kisai mipi' ngaihsutna la-in khensat kik dingzong hong pulak hi. Meter man a khang ken zong deih keng ci hi.\nUnion ministers 3 teng in amua tawh kisai vaipuakte hong pulak khitciang party-delegates lampan dotna leh kuppihna hun tawm khat sung hong uhi. Party 9 in dong a ZCD pan ken zong dotna minister 3 tung khatciak kanei hi.\nA masa pen-in- Laiza Conference (November 4 - 5, 2013) khit deuh November 7, 2013 - Thursday in Bamo Township Manse khua ah thauging in bangthu gen nuam hiam, bang adeihna hi ding hiam? Union Peace-making Work Committee leh minister in bang dan-in na ciamteh uh diam? cih ka dotna pen U Aung Min in akisai nawnlo October 24, 2013 ni-a thauging vai tawh bek hong dawng hi.\nA nihna kadoh pen- Anunung pen political prisoner teng a-ki khahkhia lak ah non-state armed (mualmi thautawi) te' minpiakbek tamzaw in kaciam thieh hi. Thauvai tawh kiman pen international law ah political prisoner in ciam teh hi ci'n kaciam teh khakna om hi. Akibang ve ve thauvai tawh akiman partyte minpiak te'n mualmi thautawite minpiak bang in tukum beima lam-et a-om diam? cih ka dotna pen U Soe Thein in naingnganye potma (political charge) tawh a hih nak leh kikhah khia ding hi ci'n hong dawng hi.\nA thumna kadoh pen- Meter man akhang tawh kisai mipi' ngaihsutna cikciang la-ding a, cikciang man-ding? Nang (minister) mah mah in zong deih lo na hih teh mipi deih ding lam en keng. Ahihhang akilak sawm ve ve leh suaktatak leh nekngaihna omtuamlo a a-semding research institute khat peuh peuh in vaipuak la leh e? ci'n kakuppinna pen U Khin Maung Soe in a-dang department in sem ding hi cih bek tawh hong dawng kik hi.\nHong dawngkikna tekvuah "Zomi Party pan thudot tawh kizui in" ci-in Zomi mah bulphuh in thudot lian hong dawng loh hang hoihtak mah in hong dawng uhi.\nU Khin Maung Shwe, MPC, in tukha bei-ma Chiangmai, Thailand ah kopkhat mi/party 10 ta-bang non-state armed teng tawh kimuh theih na'ng MPC in vaihawm hi cih pulak khitciang hun man hi.\nNote: http://www.youtube.com/watch?v=CQvhOUqtdAg&feature=share ah zong ki-en theih hi.


url: =Posted: 09 Aug 2010 08:24 PM PDT\nThe Malaysian Insider KUALA LUMPUR, Aug 10 — Questions are now popping up over a "note" found last year in Teoh Beng Hock's sling bag 'that may throw some light regarding his death' after the Attorney-General's Chambers denied suppressing evidence in his death inquiry. The AG's Chambers issued a statement last night about the discovery [...]\nPosted: 09 Aug 2010 08:01 PM PDT\nBy Dr Chen Man Hin IT IS NATURAL JUSTICE FOR ANWAR IBRAHIM TO HAVE ACCESS TO ALL EVIDENCE IN SODOMY 2 TRIAL Denial of clinical evidence from Anwar Ibrahim to defend himself to face a charge of sodomy is a denial of natural justice for Anwar. Before this, he was also denied of evidence several [...]


url: =Thu Hilhkikna 28 | Siantongluan\n"Note in Topa na Pasian uh thu mangin, tuni-a kong gen ama thupiakna khempeuh limtakin na zuih uh leh Topa na Pasian un leitung minam dangte khempeuh sangin a lianzaw-in note hong bawl ding hi.\nTopa na Pasian uh thu na man uh leh hih thuphate khempeuh note tungah hong tung ding hi.\n"Khuapi sungah thupha ngah mi na hi ding uh a, lote-ah zong thupha ngah mi mah na hi ding uh hi.\n"Note sung pana piangte, leh na leitang uh pana piangte, leh na ganhing uh pana piang, na bawngte uh pungin na tuuhonte uh tungah thupha om ding hi.\n"Na seengte uh leh na annel mekna kuangte uhah thupha om ding hi.\n"Na sepna khempeuh uhah thupha na ngah ding uh hi.\n"Topa in, note langah hong pang na galte uh na mai uhah lelhna thuaksak ding hi. Amaute lampi khat tawnin hong kuan ding uh a, note mai panin lam sagih tawnin taikeek ding uh hi.\n"Topa in note ansal tung leh na hihna khempeuh uhah thupha hong puak ding hi. Topa na Pasian un note hong piakna leitangah amah in note tungah thupha hong pia ding hi.\n"Note in Topa na Pasian uh hong thupiaknate zui-in ama lampi na tot uh leh amah in note tungah hong ciamsa bangin ama-a dingin a siangtho mi dingin Topa in note hong kipsak ding hi.\nTopa in note hong sapna thu midang khempeuh in thei ding uh a, amaute in note hong kihta ding uh hi.\nNote piak dingin na pu na pate uh tungah Topa in a ciamsa gam sungah note sung pana piangte, na gan khawi pan uha piangte, leh na leitang pan uha piangte-ah Topa in note nakpi takin hong hausak ding hi.\nNote leitangah ama hunin guah a zusak ding leh na sepna khempeuh uh thupha a pia dingin Topa in a na hoih kholna vantung note hong hon ding hi. Note in minam tampite tungah leitawi na pia ding uh a, ahih hangin note in leitawi na la kei ding uh hi.\nNote in tuni-a kong thugente limtakin zuihna tawh Topa na Pasian uh thupiaknate mangin, tuni-a no kong thupiakna kammalte panin, pasian dangte na semin a bia dingin na pial kei nak uh leh, Topa in a makai-in note hong bawl ding a, mi nung zui-in hong bawllo ding hi. Tunglam bekah na kah ding uh a, na nuaikiat ngei kei ding uh hi.\n"Ahih hangin note in Topa na Pasian uh thu mangloin, tuni-a kong gen ama thupiaknate leh ama thukhamte khempeuh limtakin na zuih kei uh leh, hih samsiatna khempeuh note tungah hong tung ding a, note hong ban ding hi.\n"Khuapi sungah hong kisamsia ding a, lo-ah zong hong kisamsia ding hi.\n"Na lawhte uh leh na annel mekna kuangte un zong samsiatna ngah ding hi.\n"Note sung pana piangte leh na leitang uh pana piangte, na bawngte uh leh na tuuhon note uh in zong samsiatna ngah ding hi.\n"Na sep na bawlna khempeuh uhah hamsia na ngah ding uh hi.\n"Note in Topa na nusiat uh a, na gamtatsiat uh leh, note sia-in na sihmang khit matengun Topa in note tungah samsiatna, buaina, cihmawhnate hong tungsak ding hi.\nA luah dingin na lutna uh leitang panin note hong beisak matengin note lakah pulnatna a tunna dingin Topa in bawl ding hi.\nTopa in pulnatna leh cisa natna, meima nasia leh a sa mahmah keutumna, huihpi mutgawpna leh a nom tawh note hong vatgawp ding a, note na sih matengun tuate na thuak ding uh hi.\nNa lu tung uha om vantungte pen sumngo bangin sanin guah zulo ding a, na nuai uha om leitung pen sik bangin sak ding hi.\nTopa in na gamsung uha guahte tangdingin leivui leh sehnel hong zusak ding a, note na sih matengun vantung panin note tungah tuate hong kiasuk ding hi.\n"Topa in na galte uh mai-ah note hong guallelsak ding hi. Amaute a do dingin lam khatah na kuan khawm ding uh a, amau mai-ah lam sagihin na taikeek ding uh hi. Leitung kumpi gamte khempeuh muhna-ah note a cikzethuai na hi ding uh hi.\nNote luanghawmte pen huih laka leeng vasate khempeuh leh leitunga ganhingte khempeuh an hi ding a, tuate a bengkhia ding mihing omlo ding hi.\nTopa in note na damkik theihlohna ding uh Egypt meimatumte leh meima daite, meima lipneite leh cithak tawh note hong vatgawp ding hi.\nTopa in haina, mittawtna, leh lungsim buaina tawh note hong vatgawp ding hi.\nMittawte in khuamial lakah khua a zawt bangin sunin khua na zawt ding uh a, na hihnate uhah na mavang kei ding uh hi. Note hong kinengniamin na tate uh hong kisut niloh ding a, note hong huh ding kuamah omlo ding hi.\n"Zi dingin lawm khat na dong ding uh a, midang khat in na luppih ding hi. Inn na lam ding uh a, tua sungah na teng kei ding uh hi. Leenggui lo na zuan ding uh a, a gah na ne kha kei ding uh hi.\nNa muh tangpi-un na bawngtal uh kigo ding a, a sa na ne kha kei ding uh hi. Note mai panin na la uh hong kingawh laksak ding a, note kiangah hong kipia kik nawnlo ding hi. Na tuute uh na galte uh tungah kipia ding a, note hong huh ding kuamah omlo ding hi.\nNa tapate uh leh na tanute uh midang tungah kipia ding a, amaute ngai-in sun nilohin na mit un enin na mit uh gim ding hi. Tuate pen nomau tha tawh na dalzawh ding uh hilo ding hi.\nNa theih nailoh uh minam khat in na leitang panun a piangte leh na nasepsa khempeuh uh ne tum ding a, note hong kinengniamin hong kisugawp tawntung lel ding hi.\nTua ahih ciangin na mit un a muh ding nate in note hong hehsak mahmah ding hi.\nTopa in note na kidamsak kik theihloh ding uh a nasia mahmah meimatumte tawh na khukte uh leh na khete uh meimasak gawpin, na khenuai panun na luzang dong uhah na thuak ding uh hi.\n"Note leh na pu na pate un a theih ngeiloh minam khat kiangah Topa in note leh note tungah na koih uh na kumpipa uh hong tunpih ding a, tua lai-ah singlesuang tawh a kibawl pasian dangte na na sem ding uh hi.\nTopa in note hong paikhiatpihna mite lakah a cikzethuai, paunak, leh gentehna na suak ding uh hi.\n"Khaici tampi lo-ah na tuh ding uh a, ahi zongin tawmno bek na khawm ding uh hi; bang hang hiam cih leh kauphe in nemang ding hi.\nNote in leenggah lo zuanin na puah ding uh a, ahih hangin leenggahzu dawnloin, leenggah zong na ne kei ding uh hi; bang hang hiam cih leh lung in tuate ne ding hi.\nNa gamsung khempeuh uhah oliv kung na nei ding uh a, ahih hangin a thau tawh note na kizut kei ding uh hi; bang hang hiam cih leh na oliv gahte uh pulh ding hi.\nTanute leh tapate na nei ding uh a, ahih hangin amaute pen nomau-a hilo ding uh hi; bang hang hiam cih leh amaute galmat suak ding uh hi.\nNa singte khempeuh uh leh, na leitang panun a piang khempeuh kauphete in tang ding uh hi.\n"Note lakah a om peemtate lian semsem ding uh a, note na neu semsem ding uh hi.\nAmaute in note tungah leitawi hong pia ding uh a, note in amaute tungah leitawi na pia kei ding uh hi. Amaute a makai hi-in, note a nungzui na hi ding uh hi.\n"Amah in note hong piak thupiaknate leh thukhamte zuiloin, Topa na Pasian uh thu manglo na hih manun, note na sih matengun hih samsiatnate khempeuh note tungah hong tungin, note hong delhin hong pha ding uh hi.\nNote leh na suanlekhakte uh tungah a tawntungin tuate pen lim leh na lamdang hi ding hi.\nHih a tampi nate khempeuh om napi-in note in lungdamna leh lungsim kipahna tawh Topa note Pasian na semlo na hih manun,\nTopa in note langah a hong sawl ding na galte uh na, gilkialna leh dangtakna, pum guakin omna, leh na khempeuh kitangsapna tawh, na sem ding uh hi. Na galte un note hong suksiat matengin note ngawngah sik hakkol hong thuah ding uh hi.\nTopa in a gamlapi leimong panin muvanlai leeng bangin a manlang, amau pau na theihloh uh minam, thukhualna a neilo minam, khangham mite a zahtaklo, khangno mite tungah maipha zong a lak tuanlo minam khat, note langkhatah hong paipih ding a,\nnote na sih matengun amaute in na ganhon note uh leh na leitang panun a piang gahte hong neksak ding uh hi. Amaute in note hong beisak matengun note-a dingin an, leenggahzu, ahih kei leh sathau, na ganhingte uh ahih kei leh na tuuhon note uh zong hong nusiatlo ding uh hi.\nNa gamsung uha a om na muan uh, a sang a muanhuai na kulhpite uh a cip khit dong matengin note khuapite khempeuh sungah amaute in note hong umcih ding uh hi. Topa na Pasian un note hong piaksa na gamsung khempeuh uhah a om na khuapite khempeuh sung uhah note hong umcih ding uh hi.\n"Na galte un hong umcihna leh hong lungkhamsakna ding ahi na lungkham hun sung uhah Topa na Pasian un note a hong piaksa, na sung panun a piang na tanute uh leh na tapate uh sate na ne ding uh hi.\nNote lakah a ngeksuak, a cithei pen mipa in a sanggampa, a it a zi, leh amah tawh a om a tate a nunung pen tungah an pia nuamlo ding hi.\nNa khuapite khempeuh sung uhah hong umcihna leh na galte un note hong lungkhamsakna ding hun sungah bangmah kinei nawnlo ding ahih manin ama nek a tate sate kuamah in midang hawm nuamlo ding hi.\nNote lakah a om a ngeksuak, a cithei pen numei, amah ngekin a ci neel lua ahih manin a khenuai tawh lei sik ding a ngaihsun ngei vetlo nu in a it a pasal, a tanute leh a tapate-a dingin ama sung panin a piang a tate leh ama sung panin a paikhia a nau-nungzuite phallo ding hi. Bang hang hiam cih leh hong umcihna leh na galte un na khuapite uhah note hong lungkhamsakna ding lungkhamna sungah bangmah neihlohna hangin amah in tuate nesim ding hi.\n"Hih a minthang, a zahtakhuai min, Topa na Pasian uh na kihtak theihna dingun hih laibu sunga kigelh hih thute limtakin zuih ding na ngaihsut kei uh leh,\nTopa in note leh na suan na khakte uh tungah nasia-in sauvei a om gimna, gimna a tuan diak, leh a nasia, nat saute hong tungsak ding hi.\nAmah in note kihtak Egypt natnate note tungah hong tungsak kik ding a, note tungah tuate kilawilo ding hi.\nNote na siat matengun hih thukham laibu sungah a kiciamtehlo natna leh gimna khempeuh zong Topa in no tungah hong tungsak ding hi.\nNote, vantung aksite zahin a tam na hihna sung uhah tawmno bek na pha ding uh hi; bang hang hiam cih leh Topa na Pasian uh thu na mang kei uh hi.\nTopa in note tungah a hong bawlna leh note tampi hong phaksakna-ah nuam a sak mah bangin, note tungah siatna tunsakna leh note suksiatna-ah zong Topa in nuamsa ding a, a luah dingin na lutna uh leitang panin note hong kilakhia ding hi.\n"Topa in leimong khat panin mong khat, mi khempeuhte lakah note hong thehthang ding hi. Tua lai-ah note leh na pu na pate un a theih nailoh singlesuang tawh a kibawl pasian dangte na na sem ding uh hi.\nHih minamte lakah oltaka nuntakna na mu kei ding uh a, kiptaka na omna ding uh gam na nei kei ding uh hi. Topa in tua lai-ah lungsim linna, mit gimna, leh nuntak tha beina hong pia ding a,\nna nuntakna uh lunghimawhin na om tawntung ding uh hi. Sun leh zanin na lau ngitnget ding uh a, nuntak lungmuanna na nei kei ding uh hi.\nNa lungsim un a kihtak launa leh na mit un a muh ding nate hangin, zingsangin, Nitak hi leh! na ci ding uh a, nitakin, Zingsang hi leh! na ci ding uh hi.\nNote na zin kik ngei nawn kei ding uh hi, ci-in kong ciam khualzinna, Egypt gamah teembaw tawh Topa in note hong paipih kik ding hi. Tua lai-ah sila numei leh sila pasal dingin na galte uh tungah na kizuak ding uh a, ahih hangin kuamah in note hong leilo ding hi," a ci hi.


url: =Myanmar gampan in vankham agilsung ah apua pasal khat kiman :: ZOMI DAILY\nposted on 27 December 2017 at 11:08 am Lomkholna: China, News, Sawltak, World\nMyanmar gampanin vanlengtawh China gamsung zuanin alengkhia Chinese gammi khatin agil sungah vankham “Drug” honkhat puasim ahih manin kiman cih Kankanews pan kiza hi. Tua papa pen Myanmar panin China, Shaanxi Province zuanin aciahlam in akiman ahihi.\nThunei te genkhiatna ah hihpa pen Shaanxi Province aom Xianyang Airport panin akiman hi a, agil sungah vankham Cocaine honkhat kimukhia cihi.\nTua Cocaine tepen akam panin a valhsuk “Swallow” cimawk hi. Vankham khempeuh akigawm in agihna 330 grams pha a, Plastic tawh tuamsawn in akam panin avalhsuk ahihi.\nHih Chinese papen Guangdong Province sungah Seafood zuakin akivak khat ahihi. Asum zonna alemmelloh laitak in, alawmte khatin Myanmar gamsung ah ahawhding in zol ahih manin, Myanmar gamsung ah azinkhia ahihi.\nMyanmar gampan in aciahding ciangin vankham puakding in kicial a, Chinese Yuan 10,000 (US$1500) ngahding himawk ahih manin, tua Cocaine te avekin akam panin avalhsuk ahihi.\nAhi zongin Xianyang Police te’n hihpa in agil sungah vankham puading cih zaksimna nei, Tip-off ngah ahih manin, vanleng tungpan in akumphet in namanpah uhhi. Agil sungah apuak vankham Cocaine tepen agihna akigawm in 330 grams hi a, zatang bekbek akigawm in tang 57 ahihi.\nMore: Myanmar Academy a ngahngei Actor khat vankham tawh kiman\nAbeisa kha 4 hunlai inzong Xianyang aom Police te’n hihbangdan in gilsung ah vankham apuakhat hih Xianyang Airport mahpan in kimanngei hi. Tuapa ii genkhiatna ah akam panin avalhsuk Cocaine pen akigawm in 380 grams gik ci a, avekin avalhsuk nadingin ahun nai 7 leh alang sungbang hunbei ciliang hi. Sawltak #zomidaily\nPrevious: Zawhngeu lamdang khatsuak: maitang 2 leh mittang 3 nei\nNext: Kuala Lumpur khuasung aom Ampang Park ki khakcip tading


url: =I am unable to unsubscribe in Travel lounge\nTravel maps in the USA-VIA 135 in Travel lounge\nPOI list restaurants Europe visible in 550? in Travel lounge\nCustomize routes in Travel lounge\nClear the old user account-TomTom Bridge in Travel lounge\nPassword reset email not received in Travel lounge\nEnd of life for old tomtom models in Travel lounge\nGoodbye TomTom in Travel lounge\nIs the Tomtom website down? in Travel lounge\nSupport Brazil in Travel lounge\nStolen satnav in Travel lounge\nAddress for service in Australia in Travel lounge\nUK Customer Support Contact Details in Travel lounge


url: =Kennedy Space Center ah – 3 ~ Hau Za Cin :: ZOMI DAILY\nposted on 21 April 2009 at 8:56 pm Lomkholna: Article, Hauzacin\nLaunch Status Center ah kigelh mah bangin tuni (March 15, 2009, Discovery STS-119) zawh cianga kilawnto ding pen Atlantis STS-125 hi a, May 11, 2009 cianga nawngkaina a om kei leh dingkhia thei dingin asungah a tuang ding astronaut te Johnson Space Center, Houston, Texas ah limtakin a kisin saan laitak uh hi. Tuni in a lottohna ding khuampi ‘launch pad’ khawng a bawl saan laitak uh hi a, lamgei ah kitung viatvuat in, Bus tung pan kigalmuh thei hi. Atlantis STS-125 in vantungah durbin kikoih vantung aksite etna Hubble Space Telescope tungah ni 11 sungin a kisam van nam nih va bulh ding uh a, a siate puahpha ding uh hi. [STS = Space Transportation System cihna hi].\nKSC hawh na sawm leh May 11, 2009 ni sawm inla, Atlantis STS-125 a kilottoh zong etsawm teitei ve maw.\nAstronaut Memorial kici mun ka en leuleu uh a, suangpek lianpi tungah vantungkahmi (astronaut) hong nusia sate, a tamzaw a tuahsia a si te min kigelh in a gei ah US National Flag lianpi khat leh NASA flag kikhai a, zahtakna lianpi tawh a pai peuhmah in en uh hi. Daihawh tawh kibang hi.\nTua pan khangno leh sangnaupang peuhmah in a lunglutpen ahi IMAX Theaters sungah ka lut uh hi. Hih mun pen Movie Hall, Cinema Hall tawh kibang hi. Milim hong lak uh hipen mai. Tuni International Space Station (ISS) hong lak uh hi. Tuni a kilawnto ding Discovery STS-119 pen ISS ah pai ding ahih man hi in ka um hi.\nA sunglutna dingin leitung mun tuamtuam pan paikhawm mihonpi khat ka kigual zihziah uh a, a vom, a kang, a san, a lian a neu, a tom a sang, tua lak pan Zomi te mah melhoih pen hi inteh, mite in hong mu nuam diak uh, hong enen uh hiven!\n‘A sung luttheihta’ cih aw ka zak uh ciangin a lut masa ding kituh cih bang om sese lo in a kizom in ka lut deudeu uh a, kongkhak gei a mitlimlang san (red sunglass) khat ciat ka tawi uh hi. Banga zang ding? ‘Made in China’ hilailai. US ah ‘Made in China’ a kicihnaak leh a sia nam, a tolo, a hoihlo nam danin kituat hi.\nTua mitlimlang tawh ka tut hithiat laitak un meivak khempeuh sumit in, vanleng ging ding bang khat nunglam pan hong ging ciaiciai a, ISS phualpi hong lak ding uh na hitazen hi. Ka mitlimlang ka bulh a, ka et leh baangtunga milim pen hong nai phei a, kei zong tua ISS mun ah a om bangin ka mu hi. Hih banga milim ettheihna munte pen 3D Movie kici hi. Ei zong tua milim sungah a kihel bangin hong kimusak se hi. Siam mahmah uh ei. Zingsang lamin Rocket tung tuang bangin ki omzo a, tun huih tungah khualzin bangin ka om leuleu uh hi.\nLaunch Experience ah ka tuanna uh Rocket kinaksiin lua, kilokgawp ahih manin lawmpa Thawngpu ipsunga Cell phone zong na kisingkhia a, a kiat lam phawklo hi. Vantung kah bel baih kei mawk ei, kisiing keiii hilo maw!\n‘IMAX Theaters’ sungah ISS sung leh a nasemte, a nasemte gamtatdan, a annek dan uh, a tui dawndan uh, a ihmut dan uh, phone kiho dan, etc a tuamtuam hong lak uh a; tuni a pai ding mi 7te a tun uh cianga a tuanna uh Space Shuttle sung pan ISS a lut dan ding uh, a nasep dan ding uh, Solar Panels a bulh uh ciang ‘Space Walk’ a cih uh ‘huihtungah kilaam kawma nasem’ a hihdan ding uh, space walk laitak a vante uh kiatsuah kha leh bangcih ding cihte hong lak uh a, ei zong amau tawh omkhawm banga kimu ihih manin a nuai hawmpi (empty space) akimuh tawh i taw zek mawk hi. Ahi zongin lauh ding omlo a, tatkhialhna khat nei le uh zong a kiasuak theilo dingin khau tawh kikhih hi. A khau tat leh zong remote control tawh tua inn sung lutkik theihdan omlai hi. Siamna sang mahmah hi.\nHuih tungah bu a kilam himawk a, nasia veve mawk hi.\nTua bangin astronaut te nuntakzia khempeuh hong lak khin uh hi. A tawpna ah, a movie a bei ciangin, astronaut khat in, ‘nang zong hih lai ah nasem in hong pai thei hiteh, na up ngam naak leh’ (you could be here one day if you think you can)’ cih tawh a sungah tuang Astronaut te in khut hong viik ngeingai uh a, mangpha ka kikhak uh hi.\nZomi aw, you could be ‘there’ one day if you think you can! (zop lai ding) Dr. Hau Za Cin\nPrevious: Kennedy Space Center ah – 2 ~ Hau Za Cin\nNext: Kennedy Space Center ah – 4 ~ Hau Za Cin


url: =Tulaai leitung Thuthang Tuamtuam Updates September 1,2014\n· Kawlgam President U Thein Sein EU gam gam zinding in September 1,2014 ni in kawlgam pan zinkhia ta a , amasapeen in sapna angahna ahi Germany ah tungmasa in Eu gamsung ah ni 10 sung taamding ci in President zumpi te in taangkokhia uhhi.\n· Mualtungmi thautawi kipawlna UNFC te in Thailand gam CHinmai khuapi ah August 28 nipan khawmpi bawl uha, August 31 ani 4 na ni in KNU pan makaaite thukikupna pan nuaktaai in UNFC pan tawmvei khawlphotding in khensat uhhi. Ahizong in khawlsuakding maw kizom laaiding cih KNU Central Committee pan khensatding in gen uhhi. Ahang akigenna ah UNFC sung ah KNU in thautawi kheenpeuh kihelsak nuam uha, adangteng in deihloh nei ahihman ci in gen uhhi. Hih khawmpi ah UNA pan ZCD zongkah uha, Pu Chin Sian Thang leh apawlte zong vakah uhhi. Pu Chin Sian Thang leh U Khun Tun Oo nehtak in kiho mawk ven thukhat ongpiang khading in kilam en hi. September 1-2 dong UNFC khawmpi zomto suakding uhhi.\n· Kawlgamsung ah kawlgam kumpi phalna tawh palaizum anei gam 41 tepan e-visa kici online pan visa ngettheihna September 1 nipan ki ngen theita a , ngah le ngahloh nai khat sung in kithei in ngetman $50 ta beiding ci in kawlgam Immigration te in taangkokhia ta uhhi. Tulian laaitak in tourist visa kingah phot a adang visa te zong asawtlo in kingahding ci in gen uhhi.\n· USA gam ten kumsim nasemte ni ci a aciapteh uh September 1 ni in President Obama in Milwaukee khuapi, Wisconsin state ah thugenna nei a, kumpi in aniampeen naitha a aciangtan $7.25 pan $10.10 ah akhantoh theinading in Congress ah naakpitak in phulbehding ci in genkhia hi. Tuaban ah ama President sep kipatkum 2009 pan nasem nei 4.2% khangto a nasepzong tamzaw in khantohna kimuthei ci in genkhia hi.\n· Tuma kaal nih laaipan Pakistan gam te Prime minister ahi Nawaz Sharif apanmun pan akhawlding deihna tawh Pakistan mipi te in nasiatak in lungphona nei uha, gaalkaap ten nazialpah ziahziah ahihman in mi 3 sikhin in 100 vaal liam khin himah leh September 1, 2014 ni in PM Nawaz Sharif in ka awnkei ding ci in genkhia hi. September 2 niciang Parliament thukin meeting neiding in geelna nei uhhi.\n· UN Human Rights Council member gam 47 te in Geneva khuapi ah thukin thukikupna September 1, 2014 ni in nei uha, Iraq gam a Christian mite mulkim huaitak a akibawlna mun ah sumtang $1.18million zangkhia in thukantel siam mi 11 paisakding in thukimna nei uhhi.\n· Russia te in kagam Ukraine ongdodo ta hi ci in Ukraine President Petro Poroshenko in September 1, 2014 ni in Kyiv khuapi ah genkhia hi. Akizom mah in Britain Prime Minister David Cameron in Ukraine gamsung a Russia gaalkaap te aluut mawk uhpeen thumanhetlo hi ci in London khuapi pan genkhia hi. NATO te in akisapna na ah tuilam, leilam leh vanlam tawh Ukraine gam hubit a Russia te anuaiding in kigingkhin hi ci in General Secretary Anders Fogh Rusmussen Wale khuapi pan September 1, 2014 ni in taangkokhia hi. US Senators pawlkhat in zong Ukraine gam ah thau zangno meekding in Congress ah ngen ziahziah ta uhhi. Ongmuh nop to mahmah khading hi.\n· Somalia gam sung atawlnawi migilo Al-Shabab migilo makaaipawl January kha pekpan US Vanleeng hawl palo Drone ten azandelh delh napan September 1, 2014 ni in Al-Shabab makaaite tuanna mawtaw nih Drone ten kapzan a kuateng si cih kitel naikei ci in Pentagon ten lawptak in taangkokhia uhhi.\nKhialna aom leh ngaihdam bawm ah maw\nZom toto ni ei